UNS: Zaposleni u Tanjugu da dobiju akcije\nBeta 3. novembra 2015. 14:40\nUdruženje novinara Srbije (UNS) danas je zatražilo od Vlade Srbije da omogući zaposlenima u Tanjugu da besplatno dobiju akcije te novinske agencije koja nije privatizovana u zakonskom roku.\nPo tumačenju koje je UNS nezvanično dobio iz Vlade, prestankom važenja Zakona o novinskoj agenciji Tanjug, u ponoć 31. oktobra 2015. godine, formalno-pravno prestala je da postoji ta nacionalna agencija, pa i sva prava na prenos kapitala bez naknade na koji bi zaposleni do tada imali pravo.\nPo Zakonu o javnom informisanju i medijima, da je postupak prenosa kapitala pokrenut odmah po okončanju drugog kruga privatizacije, 7. oktobra, a pre prestanka važenja Zakona o Tanjugu, zaposleni u ovoj agenciji mogli bi da ostvare prava koja im pripadaju po Zakonu o javnom informisanju i medijima.\nUNS je podsetio da je državni sekretar u Ministarstvu kulture i informisanja Saša Mirković 10. oktobra izjavio da je „besplatna podela akcija nešto što Zakon prepoznaje kao sledeću fazu kada je u pitanju Novinska agencija Tanjug“.\nAgencija za privatizaciju i menadžment Tanjuga, po oceni UNS-a, morali su da pre isteka roka pokrenu postupak kojim bi zaposlenima omogućili pravo koje im pripada po Zakonu o javnom informisanju i medijima.\nUNS apeluje na Vladu Srbije i Ministarstvo kulture i informisanja da ne prepuste gašenju nacionalnu novinsku agenciju „koja je prepoznatljiv brend Srbije i bivše Jugoslavije u svetu“.“Najmanje što mogu i treba da urade jeste da omoguće ista prava zaposlenima u Tanjugu kao novinarima i medijskim radnicima drugih medija u privatizaciji i omoguće im da pod ravnopravnim uslovima uđu u tržišnu utakmicu sa drugim agencijama“, navodi se u saopštenju UNS-a.\nRok za privatizaciju medija koji su bili u vlasništvu države i lokalnih samouprava istekao je 31. oktobra. Mediji koji do tada nisu dobili novog vlasnika biće privatizovani besplatnom podelom kapitala bivšim i sadašnjim zaposlenima ili će biti ugašeni.


PREDLOZI ZAKONA O IZMENAMA I DOPUNAMA ZAKONA O ŽELEZNICI I ZAKONA O BEZBEDNOSTI I INTEROPERABILNOSTI ŽELEZNICE: IZMENE PROPISA ZA UBRZANJE REFORMI żELEZNICA I USKLAđIVANJE SA PROPISIMA EU\nOsnovni cilj predloženih izmena i dopuna dva zakona iz oblasti železnica je nastavak reformi koje se sprovode u Železnicama i zelezničkom transportu, izjavila je ministarka građevinarstva, saobraćaja i infrastrukture, Zorana Mihajlović.\nObrazlažući u Narodnoj skupštini Republike Srbije predložene izmene i dopune Zakona o železnici i Zakona o bezbednosti i interoperabilnosti železnice, Mihajlović je navela da se novine tiču poboljšanja i povećanja bezbednosti, uspostavljanje konkurencije u železničkom transportu, uvođenje pristupa i korišćenja železničke mreže.\nPredlog zakona o izmenama i dopunama zakona o železnicipredviđa liberalizaciju želežničkog saobraćaja, budući da će operaterima biti dostupna svaka deonica na kojoj se odvija saobraćaj.\nVlada Republike Srbije je predložila da se taj zakon donese po hitnom postupku, jer bi u suprotnom bilo značajnih posledica za železnički saobraćaj u Srbiji, ali i za rad 15 privrednih društava za upravljanje javnom želežničkom infrastrukturom i obavljanje javnog prevoza u želežničkom saobraćaju.\nNavela je da je neophodno da članice EU železničkim prevoznicima omoguće status samostalnih operatora koji će poslovati na komercijalan način - u skladu sa zahtevima tržišta.\nVlada kaže da je zaostajanje u usklađivanju propisa Srbije koji se odnose na železnički saobraćaj u odnosu na propise EU i zaostajanje u restrukturiranju navedenih železničkih preduzeća, odnosno celokupnog sistema železničkog saobraćaja na teritoriji Srbije, već dovelo do njihove nekompatibilnosti ili neusklađenosti i sa železnicama zemalja u okruženju i sa železnicama zemalja EU.\nTo je dovelo i do disproporcije u investiranju u železnicu u poređenju sa drumskom infrastrukturom, a razlog tome je što nijedan investitor ne želi da ulaže u nerestrukturisanu, zastarelo organizovanu i neefikasnu železnicu.\n"Neke posledice se već sada osećaju, a to je zaobilaženje Koridora 10, kao prirodno najpogodnijeg i najkraćeg puta iz Zapadne Evrope za Tursku i Bliski Istok i skretanje tokova roba na alternativne pravce kroz Rumuniju i Bugarsku", navodi Vlada Republike Srbije.\nIzvor: Vebsajt Tanjug, 09.10.2015.


Saobraćajcima u smeni ukrali radar\nDva saobraćajca na ulicama Rima zaspala su snom pravednika na radnom mestu, a kada su se probudili, shvatili su da im je neko ukrao radar i to najnoviji model, koji je stajao na stativu ispred...\nSleteo s puta pravo u saobraćajce\nDvoje saobraćajnih policajaca povređeno je večeras kod Hotela "Falkenštajner" u Beogradu kada je na njih naleteo automobil.\nPotkupio saobraćajce mađioničarskim trikom\nVozači koje policija zaustavi zbog prekršaja pokušavaju na razne načine da izbegnu plaćanje kazne. Ipak, ponekad stvarno treba da budete mađioničar da bi vam tako nešto pošlo za rukom....\nZnate li koliko je pijanih vozača noćas vozilo Beogradom?\nUprava saobraćajne policije MUP-a Srbije noćas je u Beogradu u akciji pojačane kontrole saobraćaja otkrila 191 vozača koji je upravljao autom pod dejstvom alkohola, od kojih je 14 imalo više od...\nZamka za pešake u centru grada\nDvojica saobraćajnih policajaca svakodnevno, poput najprofesionalnijih špijuna, iz skrivenog automobila love pešake koji na Trgu republike prelaze ulicu na crveno svetlo. Za svega pola sata takvom...\nSmešni roboti saobraćajci u Kongu\nKinšasa, prestonica Konga, nudi nesvakidašnju turističku atrakciju - smešne kolosalne robote koji se nalaze na najprometnijim raskrsnicama i igraju ulogu pravih saobraćajaca i jedinstvenih...\nPolicija u Bujanovcu uhapsila je M. DŽ. (48) zato što je ošamario saobraćajnog policajca prilikom obavljanja službene dužnosti. Njemu je određeno zadržavanje do 48 sati, saopšteno je u...\nNagodba za pijanstvo\nAko od 20. avgusta budu uhvaćeni na putevima Srbije sa 0,5 do 1,2 promila alkohola u krvi ili u prekoračenju dozvoljene brzine, vozači u Srbiji mogu putem nagodbe s policajcima da plate manju...


POČELO LETO NA TRGU GALERIJA | Novi Sad\nPočetna stranica › POČELO LETO NA TRGU GALERIJA\nPOČELO LETO NA TRGU GALERIJA\nКoncertom evropske muzike Aleksandar Dujin orkestra, na platou ispred Galerije Matice srpske počelo je deseto jubilarno izdanje manifestacije ''Leto na trgu galerija''. Spomen zbirka Pavla Beljanskog, Galerija Matice srpske i poklon zbirka Rajka Mamuzića najrazličitijim programima i svojim kolekcijama učiniće Trg galerija umetničkim sedištem Novog Sada, od 24. juna do 26. avgusta.\n- Zaista je zadovoljstvo što se, uprkos veoma izazovnom periodu, ipak ovog leta održavaju programi i manifestacije koji čine naš grad onim što jeste. Novi Sad jeste istinska Evropska prestonica kulture, a biće to i nakon 2022. godine. To se može pouzdano tvrditi zbog ljudi koji kreiraju programe, platforme, događaje, koji doprinose suštinskom razvoju kulture. Možemo samo da se ponosimo njihovim jedinstvenim radom, naše ustanove kulture uvek opravdaju poverenje, a odu i korak dalje. Tako i organizacije i pojedinci čijom sinergijom dobijamo ono željeno, da kultura zaista bude brend Novog Sada. Brend koji pokreće ukupan razvoj zajednice – naglasio je član Gradskog veća za kulturu Dalibor Rožić koji je prisustvovao otvaranju manifestacije.\nTri muzejske ustanove već deset godina svakog leta nude besplatne kulturno-umetničke programe na otvorenom. Manifestacioja predstavlja primer dobre prakse u oblasti saradnje muzejskih ustanova, ambasada, kulturnih centara, instituta stranih zemalja doprinoseći tako boljem razumevanju različitih kultura.\nNovi Sad, 24. jun 2021. godine


Apel UN zemljama Evrope da zaštite decu-izbeglice i migrante - Društvo - Dnevni list Danas\nPočetna » Društvo » Apel UN zemljama Evrope da zaštite decu-izbeglice i migrante\nEvropske zemlje moraju da intenziviraju napore da zaštite decu izbeglice i migrante koji u Evropi nalaze nebezbedan smeštaj i nemaju adekvatnu negu, apelovala je Agencija UN za izbeglice (UNHCR).\n0Piše: Beta 14. oktobra 2019. 14.12\nDanas objavljen izveštaj UNHCR-a „Putevi očajnika“ navodi da je oko 80.800 ljudi stiglo u Evropu preko Mediterana od januara do septembra 2019.\nTo je manje nego u istom periodu 2018. godine kada je stiglo 102.700 osoba. Više od četvrtine onih koji su došli su deca, mnoga bez pratnje roditelja.\n„Ova deca su možda izbegla od sukoba, izgubila članove porodice, provela mesece, pa i godine daleko od kuće, a neka od njih su preživela zastrašujuće zlostavljanje tokom puta. No, njihova patnja ne prestaje na granici“, rekla je Paskal Moro, direktorka Biroa UNHCR-a za Evropu.\nOna je navela da se širom Evrope, deca bez pratnje smeštaju u velike centre u kojima postoji minimalan nadzor i da bivaju izložena daljem zlostavljanju, nasilju i psihološkim pritiscima.\nVećinu onih koji su došli preko Sredozemnog mora ove godine primila je Grčka – više nego Španija, Italija, Malta i Kipar zajedno.\nDo sada je više od 12.900 dece stiglo u Grčku preko mora, uključujući i blizu 2.100 dece bez pratnje ili odvojene u putu, od kojih su mnogi iz Avganistana, Sirije i drugih zemalja u kojima vladaju sukobi i nasilje. Uslovi u pretrpanim i nehigijenskim centrima na Egejskim ostrvima Grčke su izuzetno zabrinjavajući.\nGrčke vlasti su najavile da će preduzeti mere da rasterete centre i ima pozitivnih modela dobre prakse koji se sprovode, uključujući i udomljavanje u zajednici. Međutim, prema podacima od kraja septembra, većina dece bez pratnje u Grčkoj i dalje je boravila u neadekvatnom smeštaju.\nUprkos brojnim pozitivnim koracima usmerenim na poboljšanje zaštite širom Evrope, izveštaj naglašava da su potrebni dodatni napori da bi se rešile neke od prepreka sa kojima se deca suočavaju. Neke od preporuka izveštaja su poziv evropskim zemljama da hitno obustave praksu imigracionog pritvora za decu, imenuju obučene staratelje ili socijalne radnike i da obezbede obrazovanje dece izbeglica i migranata.\nNa osnovu projekta koji je osmislila UNHCR, a koji je testiran 2018, formirana je baza obučenih staratelja čiji se rad prati a koji će postati deo nacionalnog sistema 2020.\nDeca, Migranti, un, UNHCRBeograd


Naslovna/Politika/NENAD NEŠIĆ: DNS će do kraja aprila potpisati koalicioni sporazum sa SNSD-om i ostalim partnerima\nPredsjednik Regionalnog odbora DNS-a Sarajevsko-romanijske regije Nenad Nešić očekuje da će ova stranka do kraja aprila potpisati koalicioni sporazum sa SNSD-om i ostalim partnerima.\n“U završnici su koalicioni pregovori sa SNSD-om i ostalim partnerima. Ostala su jedno ili dva neriješena pitanja”, izjavio je Nešić Srni.\nKada je riječ o formiranju vlasti na nivou BiH, Nešić, koji je poslanik DNS-a u Predstavničkom domu Parlamentarne skupštine BiH, pozvao je SDA da se vrati u zakonske okvire i da što prije bude formiran Savjet ministara.\n“Republika Srpska ima formiranu reprezentaciju koja ima većinu i koja želi da predstavlja Srpsku u Savjetu ministara. Ovdje je, očigledno, riječ o određenim igrama SDA koja, iz samo njima znanih razloga, još ne želi da uđe u formiranje Savjeta ministara”, ocijenio je Nešić.\nDNS Nenad Nešić Savjet ministara SNSD


SEEbiz.eu / RS / CBCG: Invest banka Montenegro u stečaju, Atlas dokapitalizovati\nInvest banka Montenegro Atlas banka Centralna banka Crne Gore Radoje Žugić\nDatum objave: 04.01.2019. - 16:27:31\nPODGORICA - Dalji nastavak poslovanja Atlas banke moguć je uz dokapitalizaciju, dok je finansijsko stanje "Invest banke Montenegro" negativno, te joj je oduzeta dozvola za rad i otvoren stečajni postupak, saopšteno je na sjednici Savjeta Centralne banke Crne Gore, kojom je predsjedavao guverner Radoje Žugić.\nSavjet je juče i danas razmatrao izvještaje o finansijskom stanju i uslovima poslovanja Atlas i Invest banke Montenegro, u kojima je Centralna banka uvela privremene uprave 7. decembra, a uz izvještaje o finansijskom stanju i uslovima poslovanja, privremeni upravnici su dostavili i plan aktivnosti koji sadrži predloge za rješavanje stanja u tim bankama.\n"Sagledavajući stanje u Atlas banci, te uzimajući u obzir rizični profil ove banke nakon utvrđenih iznosa gubitaka i pripremljenog bilansa stanja banke, privremeni upravnik je utvrdio da bi dalji nastavak poslovanja banke bio moguć uz njenu dokapitalizaciju i predložio da se sprovede postupak dokapitalizacije", navode u CBCG.\nKako dodaju, privremeni upravnik "Invest banke Montenegro" AD Podgorica je utvrdio da je finansijsko stanje ove banke negativno, da je koeficijent solventnosti banke pao ispod jedne četvrtine propisanog nivoa i da su obaveze ove banke veće od njene imovine, pa je predložio oduzimanje dozvole za rad.\n"U skladu sa navedenim, Savjet je 4. januara u skladu sa Zakonom o bankama, donio rješenje o oduzimanju dozvole za rad "Invest banci Montenegro" i rješenje o otvaranju stečajnog postupka nad ovom bankom u skladu sa odredbama Zakona o stečaju i likvidaciji banaka", zaključuju u Centralnoj banci.


Počeo Beogradski festival igre - 24.03.2015, Sputnik Srbija\nPredstavom „Milonga“ teatra Sadlers Vels iz Londona, za koju je koreografiju radio Sidi Larbi Šerkaui, a koja je sinoć odigrana u Srpskom narodnom pozorištu u... 24.03.2015, Sputnik Srbija\nvesti, kultura, srbija, aja jung, beogradski festival igre\n21:55 24.03.2015 (Osveženo: 16:19 05.10.2015)\nNa festivalu, koji će trajati do 9. aprila, biće izvedeno 20 predstava iz 11 zemalja, a nastupiće 360 učesnika.\nDirektorka Beogradskog festivala igre Aja Jung kaže da je novosadsku publiku od samog početka „ponela“ predstava, da su aplaudirali i neizmerno uživali u ritmu prelepe i zabavne igre čiji su kraj dočekali na nogama, uz ovacije. Ona za Sputnjik kaže da je to ujedno bila i prva predstava na ovogodišnjem festivalu igre, u kom nas očekuje mnoštvo prelepih komada, a predstave će se igrati u više gradova Srbije.\nBFI se smatra jednim od nekoliko najboljih festivala u svetu i ove godine se, pored Beograda, održava i u Novom Sadu, Vršcu i Pančevu. On donosi nešto što je najaktuelnije na svetskoj sceni i na neki način prepliće one koreografe koji su istinske zvezde, koji su etablirani i čiji je rad poznat svetskoj publici i kritici, ali i one mlade plesne stvaraoce koje kritika bojažljivo najavljuje.\nAja Jung je najavila i da će u četvrtak u Beogradu biti odigrana predstava „Ostriga“ izraelske plesne trupe „Inbal Pinto i Avšalom Polak“ koja je u svetu poznata po jedinstvenom umetničkom izrazu i konceptu. Komad „Ostriga“ inspirisan je drevnom pričom o dečijem prijateljstvu, kroz svet cirkusa sazdan od lutajućih uličnih akrobata i neverovatne igre koju izvodi 12 umetnika.\nPrema njenim rečima, komad „Ostriga“ predstavlja pozorišni fenomen jer se na svetskoj sceni igra duže od 15 godina i samim tim se može reći da važi za kultnu predstavu za sve generacije. Ona dodaje da je izraelska igra prisutna od samog osnivanja Beogradskog festivala igre i da je poznato da Izrael ima bogatu scenu i mnoge koreografe koji rade po čitavom svetu.\nGovoreći o srpskoj sceni, Aja Jung kaže da je za 12 godina postojanja, Festival uspeo da donese savremenu igru u Srbiju, gde trenutno ne postoji takva scena iako ima mnoštvo divnih igrača koji bi mogli da nose ozbiljne repertoare i da se bave ozbiljnim savremenim i klasičnim baletom. Ona je izrazila nadu da će se naši mladi umetnici trgnuti iz kolotečine i iskočiti iz začaranog kruga kako bi uspeli da na svetskoj sceni prikažu svoj talenat i predstave našu zemlju.


Premijer Albanije, Edi Rama, u razgovoru za televiziju “Klan Kosova”, kojem je prisustvovao i kosovski zamjenik premijera, Hašim Tači, kazao je da Evropa mora da shvati da su Albanci potrebni Evropi onoliko koliko je i ona potrebna Albancima.\n„Ukoliko Evropa gleda na Balkan i na razvoj na Balkanu, bez obzira na njegovu sudbinu, ukoliko ne shvati da se procesi pogrošavaju zbog nestabilnosti u regionu, i ne shvati da treba da pokaže volju da ubrza saradnju među zemljama regiona i tako ubrza i integraciju, onda zaista može nesvesno postati sponzor nacionalističkog folklora.\nReakcije na Raminu izjavu\nNeprecizan prevod dijela intervjua Edija Rame u kojem on govori o budućnosti Albanije i Kosovo izazvao je burne reakcije.\nDirektor Kancelarije za Kosovo i Metohiju Vlade Srbije Marko Đurić je izjavio da Ramine izjave "predstavljaju napad na mir, grubu prijetnju stabilnosti u regiji i opasan poziv na prekrajanje granica na Balkanu".\nSiguran sam da je ono što smo prošle godine otpočeli u Prizrenu, kada je održan prvi sastanak dveju vlada), što smo nastavili ove godine, i ono što zapravo svakodnevno radimo sa Vladom Kosova, da je to put nacionalnog ujedinjenja sa sredstvima 21. veka, u funkciji unije, koja će biti sigurnija, potpunija, i istovremeno će okončati mirovni projekat za sve zemlje Evrope“, kazao je Rama.\nPremijer Rama je dalje kazao da se trebaju iskoristiti sve mogućnosti koje mir pruža, kako bi se ujedinili Albanci prilikom njihovog delovanja – od onog pojedinačnog do državnog - kao što su ekonomija, obrazovanje, energetika, turizam, poljoprivreda, trgovina, infrastruktura, itd.\n„Zašto su u Beogradu uznemireni zbog toga? To je zato što su i u Beogradu shvatili da prema Albancima više nema šanse da se ponašaju kao prema građanima drugog reda. I, hteli ili ne, moraju da prihvate da su Albanci nova realnost na Balkanu i odlučujuća snaga za budućnost Balkana“, kazao je Rama\nJakšić: Ramina izjava pritisak na Brisel\n„Ujedinjenje Albanaca Albanije i Kosova, pošto su oni zapravo Albanci koji žive u dve albanske države, je nezaobilazno i neosporno. Pitanje je kako će se to desiti? Desiće se u funkciji EU, kao jedan prirodan proces uz razumevanje svih, ili će se desiti kao reakcija na evropsko slepilo da sama Evropa shvati da treba da promeni pristup prema samoj sebi, tako što će se od jedne snage koja je sve više zavisna od dnevne taktike, pretvoriti u stratešku snagu. Strateška Evropa zahteva da Balkan što pre bude deo nje, i da svim etničkim zajednicama na Balkanu bude olakšano da budu zajedno, a da ne govore o granicama. Taktična Evropa će doprineti tome da ne ostaju druge mogućnosti osim jednog ujedinjenja, koji će takođe biti u funkciji buduće Evrope“, kazao je albanski premijer, Rama.


Popularni programi u Muzeju Smedereva\n- Kako bismo odgovorili na zahteve publike, naša ustanova će tokom trajanja Nacionalne nedelje muzeja imati produženo radno vreme, a svi programi su besplatni! Zato, povedite svoje porodice i prijatelje, ponesite foto aparate i u dobrom raspoloženju dođite da zajedno uživamo u programima koji će približiti delatnost muzeja najširoj mogućoj publici – pozivaju sugrađane iz ove ustanove.\nU okviru programa u ponedeljak, 14. maja, za 19 časova zakazano je svečano otvaranje izložbe „Smederevo: grad i ljudi u umetnosti 20. veka“ autorke mr Snežane Cvetković. Posetioci će, takođe, moći da se sa istorijom grada upoznaju kroz novu postavku „Smederevska tvrđava – od prestonice do spomenika kulture“, zatim izložba. Potom, 16. maja od 19 časova biće priređen koncert gitariste Pavla Žarkića, studenta druge godine Fakulteta umetnosti Univerziteta u Nišu. Naredni dan je rezervisan za predavanje „U potrazi za grobom despota Đurđa Brankovića“ dr Dejana Radičevića docenta na Odeljenju za arheologiju Filozofskog fakulteta Univerziteta u Beogradu, koje je planirano za 18 časova. U petak, 18. maja od 20 časova biće održan koncert hora duhovne muzike „Iskon“ iz Kovina, posvećen stradanju i vaskrsu Srbije u Prvom svetskom ratu. Narednog dana, u tri termina, od 20,21 i 22 časa biće priređeni petnaestominutni koncerti klasične muzike orkestra „Svetlost“.\n« "Slobodna zona" na turneji u Smederevu U Novom Selu održano 8. Đurđevdansko prelo »


Balkan GS Chance\n+381 63 680 680, +381 63 344 700, +381 63 344 771\nBalkan GS Chance je kompanija osnovana 2013. sa vizijom razvijanja projekata ekskluzivnih stambeno-poslovnih kompleksa na najtraženijim lokacijama u Srbiji. Naša kompanija primenjuje najviše standarde u gradnji i projektovanju, koristeći najmodernije, ekološke, materijale, koje kombinuje sa proverenim sistemima gradnje. Praćenje savremenih trendova i postavljanje želja Kupca ispred svega su stubovi Balkan GS Chance-a!\nIzabrali smo vrhunske materijale, enterijer i eksterijer po najvišim svetskim standardima, pratimo sistem zelene gradnje i energetske efikasnosti. „Vila Peković“ sadrži apartmane svih veličina i struktura, od jednosobnih do luksuznijih četvorosobnih, kao i određen broj ekskluzivnih stambenih jedinica. Pogled će Vas ostaviti bez daha bilo da su to prirodne lepote Zlatibora ili sam centar ove predivne domaće planine. Ekskluzivnost čitavom kompleksu daje i pristup podzemnoj garaži, teretani i spa centru. Velike staklene površine i fasadna kombinacija kamen-drvo savršeno su uklopljene u ambijent borove šume u kojoj se sama Vila Peković nalazi. Moderan projekat, realizovan korišćenjem najboljih materijala čine Vilu Peković pravim izborom za Vaš odmor!\nVila Peković je vaše mesto za uživanje i beg iz grada. Kada želite da se opustite tokom vikenda ili provedete duži period sa svojom porodicom, zimi ili leti, Vila Peković je pravo mesto za vas. U energetski efikasnoj zgradi imate mogućnost da izaberete jedan od naših apartmana koji će da odgovori upravo vašim potrebama.\nIzvedeni projekti i prodaja\nVila Peković Green\nProjekti u izgradnji i prodaja\nVila Peković III\nAutobuska stanica bb, 31310 Zlatibor\n+381 63 680 680\n+381 63 344 700\nMarka Oreškovića 50,\n+381 11 78 35 500\n+381 11 78 35 900\nAutobuska stanica bb,\nZeke Smiljnica 15,\n+381 63 344 771\n© Balkan G.S. Chance


IZ UGLA BANKARA - KAKO JE SRPSKA PRIVREDA PROŠLA KROZ KRIZU U 2009: Kraj krize još nije na vidiku - Nira Press\nPočetna » IZ UGLA BANKARA – KAKO JE SRPSKA PRIVREDA PROŠLA KROZ KRIZU U 2009: Kraj krize još nije na vidiku\nOve godine je privredi i građanima plasirano oko 960 miliona evra subvencionisanih kredita. Preduzeća su za likvidnost dobila oko 774 miliona evra, čime je izbegnut potpuni kolaps u poslovanju mnogih firmi. Bankari ističu da će i u narednoj godini davati subvencionisane kredite, ukoliko se država za njih opredeli, ali upozoravaju da su neophodne strukturne reforme srpske privrede\nPočetak četvrtog ovogodišnjeg kvartala obeležile su najave iz vodećih zemalja Evropske unije, kao što su Francuska i Nemačka, da je došlo do privrednog oporavka. Ali, nažalost, u Srbiji još nije počeo izlazak iz krize – ocenjuju i privrednici i bankari. Svi se slažu da je za ekonomsku stabilnost zemlje značajan dogovor koji je Vlada postigla sa MMFom i da je to pozitivan signal investitorima. Ipak, potrebno je da sledeće godine zabeležimo rast BDP od bar pet do šest procenata da bi se moglo reći da je započeo ozbiljan oporavak.\nA da bi se to postiglo, potrebno je još mnogo stvari da se uradi u srpskoj privredi, pogotovo što je protekli period obeležen velikom nelikvidnošću. U Srbiji je već mesecima blokirano preko 63.000 firmi. Sigurno je da bi njihov broj bio mnogo veći da nije bilo kredita za likvidnost, preko kojih je u privredu ove godine, do početka oktobra, plasirano oko 960 miliona evra.\nNaime, prema podacima Ministarstva ekonomije, do sada je privredi i građanima plasirano oko 960 miliona evra subvencionisanih kredita, a broj tih kredita dostigao je 44.650. Preduzećima je plasirano 9.065 kredita za likvidnost u ukupnom iznosu od oko 774 miliona evra, a primljeno je 11.543 zahteva.\nSledeći po vrednosti su subvencionisani krediti za kupovinu automobila za koje je primljeno nešto više od 14.000 zahteva, a realizovano je 10.508 u vrednosti od oko 72 miliona evra. Preduzeća su za investicione kredite podnela 54 zahteva, a realizovano je tek 11 takvih kredita u iznosu od oko 2,2 miliona evra.\nOd 1.858 primljenih zahteva za kredite za kupovinu traktora realizovano je 1.414 u vrednosti od 11,3 miliona evra, dok je od 20 zahteva za turističke kredite realizovano 18 u vrednosti od 10.900 evra.\nZa ostale potrošačke kredite primljeno je 30.603 zahteva, a realizovano 23.154 u vrednosti od 45,7 miliona evra.


Fudbaleri Srbije poraženi od Japana - mediji.net\nFudbaleri Srbije poraženi od Japana\nFudbaleri Srbije poraženi su danas u Kobeu od domaće selekcije Japana sa 0:1, u prijateljskom meču. Gol za pobedu Japana postigao je Junja Ito u 48. minutu, nakon uigrane akcije iz kornera.\nSrbija je najbolju šansu za gol imala u 44. minutu, kada je neprecizan bio Milan Makarić, javlja Beta.\nPrethodno je u ponedeljak reprezentacija Srbije odigrala nerešeno protiv Jamajke (1:1), u prijateljskom meču.\nfudbal reprezentacijaAktuelna tema\nSami smo za to krivi\nVeć pune dve decenije nismo deo najozbiljnijeg fudbalskog društva Evrope. U martu smo imali meč loptu, utakmicu kod kuće u Beogradu, priliku da se posle duela sa Škotskom, napokon domognemo skupa najboljih. Ali, po ko zna koji put, naši igrači nisu položili diplomski ispit. Zato će ovo prvenstvo,...\nUnija evropskih fudbalskih asocijacija (UEFA) naložila je danas fudbalskoj reprezentaciji Ukrajine da ukloni politički natpis sa dresova koje će nositi na Evropskom prvenstvu. UEFA je u saopštenju ocenila da su slogani Slava Ukrajini! i Herojima Slava!, kao i obris Ukrajine sa Krimom u svom sastavu...\nDug je put do diplomskog rada\nIako je naša podmlađena i dobro osvežena reprezentacija sve vreme bila posvećena pronalaženju puta ka novoj pobedi, Srbija je na kraju remizirala na startu „Kirin kupa,, sa Jamajkom, koja je na Fifinoj rang-listi za dvadesetak mesta iza nas. Remi sa tom reprezentacijom, sa timom koji se prvi put...\nDve decenije od Stojkovićevog „zbogom” reprezentaciji\nSadašnji selektor Srbije u fudbalu Dragan Stojković Piksi, posebno je vezan za zemlju izlazećeg sunca, ne samo zbog činjenice da je u Japanu proveo dobar deo svoje igračke karijere, gde je u Nagoji završio svoju igračku a započeo i trenersku karijeru. Međutim, Stojković je u toj zemlji, upravo na...\nSrbija se sprema za Jamajčane\nVrhunac sportske forme naši najbolji fudbaleri trebalo bi da dostignu na jesen, kada ih očekuju najveći ispiti u kvalifikacijama za odlazak na Mundijal. Do tada, pažnja selektora i stručnog štaba biće usmerena na praćenje forme svakog pojedinca, pa su naredne utakmice dobra prilika da igrači, koji...


Dizajn , proizvodnja i distribucija proizvoda i boja za građevinarstvo , drvnu i metalnu strukturu , garantovano zadovoljavajućeg estetskog efekta, sa puno pažnje za dobrobit čoveka i poštovanje životne sredine.\nKompanija Strast , profesionalizam i kvalitet su vrednost puta CAP Arreghini razvoja. Priča koja ima svoje korene još od 1950. godine , kada je osnivač Adolfo Arreghini , slikar i stručni restaurator , koji se obučavao u Veneciji ,počeo da proizvodi boje nepohodne za svoju profesiju.\nTokom godina kompanija se razvijala i prilagođavala potrebama tržišta, zadovoljavajući i čak predviđajući potrebe tržišta. Postaju deoničarsko društvo 1988. godine. CAP Arreghini je u mogućnosti da interpretira transformacije kompanije kombinovanjemtehnološke evolucije sa tradicijom ,pouzdanošću i odgovornošću preduzeća.\nDanas je CAP Arreghini DOO zahvaljujući svom šezdesetogodišnjem iskustvu i naprednom predviđanju i umeću ,efikasna i usmerena kompanija, koja posvećuje veliku pažnju tehnološkim inovacijama, istraživanju i razvoju rešenja , koja nude visoke performanse, odličan prinos i maksimalnu sigurnost i posebnu pažnju po pitanju životne sredine.\nSva proizvodnja je 100% proizvedena u Italiji , vrednost koja izražava veliku posvećenost čitavom proizvodnom ciklusu i njegovom složenošću.\nLider u distributivnoj prodajnoj mreži na nacionalnoj sceni, CAP Arreghini doo je jedina kompanija koja nudi niz proizvoda tako komplikovanih i raznovrsnih, namenjenih najrazličitijim aplikacijama, potvrđujući profesionalnos i pouzdanost.\nDistributivni sistem CAP Arreghini je čvrsta referenca koja osigurava brzu isporuku i efikasnost proizvoda i usluga kako za nacionalno tako i za inostrano tržište.\nPažnja ka dinamici potrošnje i evolucije tržišta nastavlja da osigurava CAP Arreghini odličan nivo konkurentnosti.\nProdajna mreža rasprostranjena je u celom svetu , u Srbiji startuje u Januaru 2019.


Hoteli u blizini aerodroma Guarani International AGT, Paragvaj. Rezervišite hotel odmah! - Booking.com\nParagvaj 329 smeštajnih objekata\nCiudad del Este 31 smeštajni objekat\nHoteli i smeštajni objekti u blizini aerodroma Guarani International - AGT, Ciudad del Este (Paragvaj)\nTražite smeštaj blizu lokacije Guarani International - AGT?\nHoteli i drugi objekti sa uslugom prevoza od/do aerodroma blizu lokacije Guarani International - AGT\nCavalo Forte Palace Hotel 26,2 km\nPreporučeno blizu Guarani International AGT\nDan Inn Iguaçu Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nFoz do Iguasu (26,3 km od destinacije Guarani International)\nLider Palace Hotel Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n7,4 Dobar 1 066 recenzija\nHotel Casino Acaray Hotel sa 5 zvezdica\nCiudad del Este (24,4 km od destinacije Guarani International)\nFalls Art Hotel Hotel sa 2 zvezdice\nFoz do Iguasu (26,2 km od destinacije Guarani International)\n6,0 Ocena gostiju 162 recenzije\nCasa Blanca Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nCiudad del Este (23,3 km od destinacije Guarani International)\n8,3 Veoma dobar 212 recenzija\nViše objekata u blizini AGT - Guarani International\nU blizini aerodroma: Guarani International - AGT\nFoz do Iguasu 251 hotela\nPuerto Iguasu 251 hotela\nCiudad del Este 31 hotela\nWanda 3 hotela\nPresidente Franco 2 hotela\nDoctor Juan León Mallorquín 1 hotela\nSanta Terezinha de Itaipu 1 hotela\nPôrto Itacorá 1 hotela


Usvojen izvještaj Federalne agencije za upravljanje oduzetom imovinom\nRadi se o oduzetim novčanim sredstvima, dionicama, nekretninama, hotelu, studentskom domu, benzinskoj pumpi, motornim vozilima, raznim mašinama i alatkama\nFederalna vlada prihvatila je danas na sjednici izvještaj o radu i finansijsko-materijalnom poslovanju Federalne agencije za upravljanje oduzetom imovinom za period od 1.1. do 30.6. 2020. godine, te će ga uputiti Parlamentu FBiH radi razmatranja i usvajanja.\nU prvih šest mjeseci ove godine je vrijednost imovine kojom je Agencija upravljala iznosila 13.618.548,80 KM, a radi se o oduzetim novčanim sredstvima, dionicama, nekretninama, hotelu, studentskom domu, benzinskoj pumpi, motornim vozilima, raznim mašinama i alatkama i drugom. Od ukupne vrijednosti imovine, 57 posto se odnosi na novac, 17 posto na motorna vozila, osam posto na privredne subjekte, šest posto na nekretnine, tri posto na dionice i devet posto na ostale predmete, saopćeno je iz Ureda za odnose s javnošću Vlade FBiH.\nZa pomoći obrtima i ostalim samostalnim djelatnostima 60 miliona KM\nZa 73 općine u FBiH danas uplaćeno 28.360.000 KM


Map West Balkans EU (newslettereuropean.eu)\nEvropska Komisija objavila je Strategiju pridruživanja Zapadnog Balkana EU. Strategija obuhvata zemje bivše Jugoslavije i Albaniju.\nStrategija o proširenju na Zapadni Balkan se sastoji od šest inicijativa u kojima je 57 konkretnih radnji koje, kako je, u predstavljanju najavio Johannes Hahn, komesar za proširenje EU - tek treba da se dese.\nJedna od pomenutih oblasti je i pomirenje te dobrosusjedski odnosi a objavljeni letak govori o težnji ka tri glavna cilja: stabilne institucije, funkcionalno tržište te sposobnost provedbe odluka.\nKao osnova za takav sistem navedena je vladavina prava, zakona i dobrog vladanja koji u zemljama Zapadnog Balkana trebaju biti "značajno poboljšani".\nStrategija se odnosi na dio kontinenta sa populacijom od 18 miliona.\nKada su u pitanju vremenske odrednice Frederica Mogherini, visoka predstavnica EU za vanjsku politiku, izjavila je da se radi o realnim perspektivama, a ne o rokovima.\nNajbrži put prema članstvu u EU, prema predstavljenoj Strategiji, imaće Srbija i Crna Gora. Obje zemlje su već u fazi prilagođavanja zakonodavstva evropskim normama kroz sistem pregovora o 35 poglavlja. Ukoliko u pregovorima ne bude zastoja realno je očekivati pristup EU nakon 2025.\nAlbanija, Makedonija i BiH zaostale su na svom evropskom putu. Makedonija i Albanija čekaju na datum početka pristupnih pregovora a BiH status kandidatkinje.\nZa Bosnu i Hercegovinu konkretno, strategija planira da ona 2019. dobije status kandidatkinje za članstvo u EU. Nakon toga očekuje se otvaranje pristupnih pregovora o prilagodbi domaćeg zakonodavstva evropskim propisima.\nSpecijalni predstavnik EU i šef delegacije u BiH Lars-Gunnar Wigemark, komentaršišući Strategiju, u Sarajevu je, prenosi RFE, naglasio kako je utakmica otvorena i bez konkretnih rokova, uz objašnjenje da su bitni rezultati a ne kalendarski termini.\n"To je ono što je značajna razlika koju ova Strategija donosi: svi će biti jednako\nLars-Gunnar Wigemark, Šef Delegacije EU u BiH i specijalni predstavnik EU\ntretirani. Naravno da su neke zemlje dalje odmakle, ali što se tiče sustizanja i ostvarivanja napretka, znamo iz ranijih iskustava da se te stvari itekako mogu promijeniti. Bivša jugoslovenska republika Makedonija već jako dugo ima status kandidata, ali do nedavno nije napravila značajniji napredak. Bosna i Hercegovina je prije deset godina bila u situaciji da ostvari pravi napredak, ali je došla do zastoja. Dakle, svaki dan vam je nova utrka, i to utrka ka vrhu a ne prema dnu", rekao je Wigemark.\nSve zemlje koje se nadaju priključenju Evropskoj Uniji upozorene su da u uniju\nJohannes Hahn - European Neighbourhood Policy & Enlargement Negotiations\nneće moći unijeti i međusobne granične sporove. Sporna granična pitanja moraju biti riješena prije ulaska u evropsku integraciju, poruka je koju je zainteresiranim zemljama poslao Predsjednik Evropske komisije Jean - Claude Juncker.\nTu poruku je potcrtao i Johannes Hahn, komesar za proširenje, koji je naglasio da države Unije nikada neće prohvatiti neku članicu ako ona nije riješila svoje bilateralne odnose.\n"Sa novim pristupom, podržanim konkretnim mjerama, mi jačamo proces proširenja koji zahtijeva kredibilne napore i reforme, posebno u cilju jačanja vladavine prava", naglasio je komesar Hahn.\nOdgovornost za napredak je i dalje ostala na vladama zamalja Zapadnog Balkana, a Evropska Unija najavila je i još konkretniju prisutnost EU u zainteresiranim zemljama i to na osnovu zasluga.\nBosnu i Hercegovinu, sudeći prema strategiji, očekuju veliki izazovi u obračunu sa korupcijom i poboljšanju javne uprave generalno.\nProces pristupanja zemlje Evropskoj Uniji vizuelno je prikazala Direkcija za evropske integracije BiH.\nNakon što pošalje odgovore na Upitnik, BiH će čekati AVIS - mišljenje zemalja Unije koje zemlju praktično prihvata ili odbacuje kao kandidatkinju.\nU prošlosti, negativno mišljenje o članstvu dobili su Maroko i Turska.


Dragica Gašić: Samoća me ubija, još uvek ni u prodavnicu ne mogu da uđem - Kosovo Online\nDragica Gašić: Samoća me ubija, još uvek ni u prodavnicu ne mogu da uđem\n24. Oktobar 2021. • 15:53\nU razgovoru za Kosovo onlajn ističe da ipak neće da napusti svoj stan i da je zahvalna je Kosovskoj policiji što je sve vreme čuva.\n"Da nije policije odavno bih napustila stan", počinje svoju priču srpska povratnica u Đakovicu.\n"Da mi nešto kupe ne smeju ni oni, kažu da nije njihova dužnost da mi kupuju namirnice, nego da me čuvaju. Dolaze i pitaju me kako sam i da li imam neki problem", kaže Gašić.\n"Neophodno mi je da mi doktor da mi dođe i obiđe me, izmeri pritisak i šećer. Malo sam i zbog psihičkog stanja počela da se tresem, valjda zbog samoće i straha. Ubija me ta samoća i slabo mi ko dolazi osim turskih vojnika Kfora. Ponedeljkom i četvrtkom dođu i njima se radujem", kroz suze priča Dragica Gašić.\n"Pre je dolazio svaki drugi dan, sad od vikenda do vikenda. Ne radi nigde, nema para za gorivo, jer sve to iziskuje troškove. Čujemo se telefonom i pita me kako se snalazim. I on je u teškoj situaciji, bez plate i roditelji su mu bolesni", ispričala je Gašić.\n"Neće ona da pogreši ako se vrati. U Prištini je drugačiji narod i kulturniji. Ona će bolje da prođe nego ja", kazala je Gašić.\nDragica Gašić Đakovica povratnici Kosovska policija Kfor\nDirektor Kancelarije za Kosovo i Metohiju Petar Petković susreo se danas u Kosovskoj Mitrovici sa Dragicom Gašić, jedinom srpskom povratnicom u Ðakovicu, kojoj je poručio da je Srbija uz nju.


Pirs razočarao Beksa - Sportske.net\nPirs razočarao Beksa\nDejvid Bekam priznao da ga je selektor olimpijske reprezentacije razočarao činjenicom da ga nije uvrstio na spisak igrača koji će nastupiti na Igrama.\nProslavljeni Englez Dejvid Bekam nije dobio priliku da u zalasku svoje karijere zaigra na Olimpijskim Igrama.\nIako je bio na proširenoj listi, popularni Beks nije uspeo da se nađe na spisku od 18 odabranih za London.\nBekamove kolege su iznenađene tom odlukom Stjuarta Pirsa, baš kao i sam fudbaler LA Galaksija.\n„Svi znaju da sa velikim ponosom uvek i svuda na najbolji način predstavljam svoju zemlju, isto bi bilo i na Olimpijskim Igrama.“\n„Naravno da sam razočaran što neću nastupiti na Igrama, svih ovih godina sam bio ponosni ambasador i promoter, svim silama sam se zalagao da London dobije organizaciju.“, ističe Bekam prisećajući se 2005. godine kada je bio u timu koji je podneo kandidaturu za OI.\nBez obzira na najave da će ga Olimpijski komitet ipak angažovati na OI, Bekam se raduje Igrama, barem kao navijač.\n„Ponosno ću pratiti Igre kao navijač sa tribina i podržavati naše takmičare.“, zaključio je Dejvid Bekam.


Zeman nema većinu u prvom krugu, u drugom krugu protiv Drahoša - RTS\nArhiva » Vesti » RTS 13.01.2018\nZeman nema većinu u prvom krugu, u drugom krugu protiv Drahoša\nČeški predsednik Miloš Zeman nije uspeo da osvoji više od 50 odsto glasova u prvom krugu predsedničkih izbora, pa će za dve nedelje odmeriti snage sa Jiržijem Drahošom, bivšim predsednikom Češke akademije nauka.\nRezultati prebrojanih glasova sa skoro svih biračkih mesta pokazuju da je Zeman osvojio 40 odsto glasova, a Drahoš 26 odsto, prenosi AP.\nNa trećem mestu je bivši diplomata Pavel Fišer sa deset odsto glasova.\nUkoliko neki kandidat ne osvoji više do 50 odsto glasova u prvom krugu, kandidati sa najviše glasova idu u drugi krug koji je planiran za 26. i 27. januara, navodi Rojters.\nAnkete uoči izbora su pokazale da je favorit na izborima Zeman (73), ali da su male šanse da u prvom krugu premaši 50 odsto glasova, kao i da će se u drugom krugu suočiti sa mogućim snažnim protivnikom.\nNjegov najozbiljniji protivnik je Drahoš (68), bivši šef Češke akademije nauka koji se zalaže za veću i dublju integraciju u Evropsku uniju "prve brzine".\nBritanska agencija ukazuje da je Zeman poznat po oštroj kritici imigracije iz muslimanskih zemalja, povezujući ih sa bezbednosnim pretnjama, a njegov reizbor oslikao bi evroskeptički stav većine Čeha i javno neprihvatanje migranata i izbeglica.\nOn je, kako se navodi, za vreme svog predsedničkog mandata, jačao odnose sa istočnim zemljama, poput Kine i Rusije, a zapostavio odnose sa zapadnim saveznicima.\nKako je agencija ranije izvestila, češki premijer Andrej Babiš podržaće aktuelnog predsednika na predsedničkim izborima.\nPrema njegovim rečima, Zeman je "čovek koji se bori za nacionalne interese i ne boji se da svoj stav iskaže u Briselu".\nIako je funkcija predsednika više ceremonijalna, šef države ima važnu ulogu na to ko će formirati vladu, a kako se navodi, podrška Babiša Zemanu bila je očekivana jer je i Zeman podržao njega da formira vladu.\nČeška: Zeman nije uspeo u prvom krugu, s Drahošom u drugi\n"Ako Zeman hoće pobedu, mora da se distancira od Rusije i Kine"\nAl Jazeera subota, 13. januar 2018.\nČeški premijer pozvao predsednika da se distancira od Rusije i Kine\nČesi dali prednost lideru za koga je Kosovo - Srbija!\nZeman i Drahoš idu u drugi krug predsedničkih izbora\nPolitika (2) Novi magazin (1) RTS (1) Blic (1)\nPredsednički izbori Rojters Izbori Češka\nRTV pre 15 minuta\nOriginalno delo Marsela Prusta prodato za 1,51 milion evra\nNova ekonomija pre 39 minuta\nOpsadno stanje u FR, "ovo nije demokratija, već diktatura"\nB92 pre 39 minuta\nDrama na novom protestu: Tuča "žutih prsluka" i policije, bačen suzavac, uhapšeno 46 osoba (foto, video)\nBlic pre 20 minuta\nPorošenko: Stvaranje naše Crkve je još jedna deklaracija nezavisnosti Ukrajine\nVečernje novosti pre 26 minuta\nStota žrtva: Preminuo pacijent iz julskog požara u Grčkoj\nBlic pre 38 minuta


Radio TV Stara Pazova - PUT STARA PAZOVA - STARI BANOVCI: Uskoro dve trake od izlaska iz Stare Pazove do nadvožnjaka\nPUT STARA PAZOVA - STARI BANOVCI: Uskoro dve trake od izlaska iz Stare Pazove do nadvožnjaka\nOvih dana će u funkciji biti dve kolovozne trake na putu Stara Pazova – Stari Banovci na deonici od izlaska iz Stare Pazove do petlje na auto – putu.\nBezbediniji i rasterećeniji saobraćaj najveća su korist koju će imati svi koji se kreću ovom deonicom ili se uključuju ili isključuju na auto-put Beograd - Novi Sad.\nS obzirom da ovaj put prolazi i kroz indsutrijsku zonu u kojoj posluje nekoliko većih kompanija, pristup teretnim vozilima biće olakšan.\nMašine i putari se narednih dana sele sa druge strane nadvožnjaka, ka Starim Banovcima, gde će narednih meseci potpuno rekonstriuisati i ovu deonicu puta.\nUređenje je započeto pretprošle, nastavljeno ove, a krajem godine očekuje se da će putni pravac od Stare Pazove do Starih Banovaca dugačak 8 kilometara biti u potpunosti rekonstruisan i dograđen. Reč je o državnom putu IIa reda broj 127 Putinci - Stara Pazova - Stari Banovci čija je ukupna dužina 24 kilometra.


► Čadež: Obnova leta Beograd-Priština veliki korak za privrednike\nDogovor su danas pozdravile i Privredna komora Srbije i Privredna komora Кosova, zajedničkim saopštenjem, pozivajući "organe vlasti da se, bez odlaganja, dogovore o neophodnim tehničkim pojedinostima za obnavljanje letova".\nPoslovna zajednica, istakao je Čadež, zahvalna je političkim donosiocima odluka, političkim liderima u Beogradu i Prištini, "a posebno gospodinu Grenelu koji je vodio proces kako bi posle 21 godinu ponovo došli do obnavljanja direktnog leta između Beograda i Prištine", saopštila je PKS.\n"Nadamo se da će ovo otvoriti dijalog i o nekim drugim pitanjima koja su još otvorena, recimo pitanju taksi, a koja danas koče normalizaciju odnosa Beograda i Prištine i presudna su za naš region", rekao je Čadež.\nPredsednik PKS podsetio je da su poslovne zajednice još pre pet godina, kada su privredne komore Srbije i Кosova počele dobru saradnju, preporučile obnavljanje leta između Beograda i Prištine.\nMožda to ljudima, po rečima Čadeža, ne deluje kao nešto što utiče na njihov svakodnevni život, ali to je, kako je ocenio, "važno jer onima koji se bave biznisom omogućava da sklapaju nove poslovne dogovore, što će svima doneti boljitak".\n"Ponovno uspostavljanje avio linije između Beograda i Prištine, posle dve decenije, omogućiće bolje povezivanje naših građana, stvoriti uslove za uspešnije kontakte poslovnih zajednica Srbije, Кosova i regiona Zapadnog Balkana i doprineti procesu normalizacije odnosa Beograda i Prištine", naglašeno je u zajedničkom saopštenju privrednih komora Srbije i Kosova.\nU saopštenju se napominje da je upravo proces uspostavljanja dijaloga i saradnje dve komore, počet pod okriljem Evrokomore, 2013. godine, vođen sa ciljem približavanja poslovnih zajednica, uklanjanja barijera, unapređenja ukupne poslovne klime u Srbiji, na Кosovu i u regionu u celini, kao doprinos jačanju poverenja i normalizaciji odnosa dveju strana.\nPredsednik PKS, koji vodi Odbor za digitalizaciju, a ubuduće Mrežu digitalnih servisa Evrokomore, danas će Predsedništvu najveće evropske poslovne asocijacije koja okuplja više od 20 miliona kompanija, predočiti prednosti regionalnih ekonomskih integracija na Zapadnom Balkanu i zatražiti podršku evropske privrede inicijativi "Mini Šengen".\nCilj inicijative "Mini Šengen", objasnio je Čadež, jeste da ubrza sve postojeće regionalne inicijative, kako bi što pre dale sasvim konkretne rezultate i za građane i za privredu i kako bi se obezbedili mehanizmi za bržu implementaciju postignutih sporazuma.\nOčekujemo, naglasio je Čadež, da uskoro bude potpisan Sporazum o slobodnom protoku ljudi, "značajan i za privredu i za građane, koji će omogućiti da jedni druge tretiramo drugačije nego do sada, da neko ko dolazi iz Albanije ili Makedonije u Srbiju, i obrnuto, može bez problema da uđe sa ličnom kartom - da se registruje, nađe posao i ostane tu da radi i živi".\nČadež: Do Samita u Zagrebu niz predloga i rešenja za lakše poslovanje u regionu\nPredsednik Privredne komore Srbije i Komorskog investicionog foruma Zapadnog Balkana Marko Čadeš rekao je danas u Briselu da će Komorski investicioni forum zapadnobalkanske šestorke do Samita o...


ZA NOVI TEREN 2O MILIONA: FK Sloga iz sela Desimirovac kod Kragujevca dobija novi stadion - Adresar Sporta\nHome - Fudbal - ZA NOVI TEREN 2O MILIONA: FK Sloga iz sela Desimirovac kod Kragujevca dobija novi stadion\nFOTO: Kragujevac/Gradska uprava\nGradnju finansira grad Kragujevac, radovi su već počeli a samo za novi fudbalski teren iz gradske kase izdvojeno je oko 20 miliona dinara.\nU drugoj fazi gradiće se i upravna zgrada, parking i tribine sa oko 350 mesta. Meštanima ovog šumadijskog sela, sa oko 2.500 stanovnika, podrška gradske uprave znači opstanak mladih na selu, razvoj sporta i očuvanje jednog od najstarijih seoskih klubova u Srbiji,ali i nekadašnjoj Jugoslaviji.\nZahvaljujući entuzijazmu rukovodstva FK Sloga, pomoći meštana, uspeli su, kažu da „prežive“ gotovo devet godina podstanarskih muka i očuvaju klub-za buduće naraštaje. Bez nekadašnjeg stadiona ostali su pre gotovo devet godina,u postupku restitucije. Onda su utakmice igrali u Kragujevcu, trenirali na raznim terenima i u drugim mestima.\n– Zahvalni smo gradskoj upravi što su prepoznali naše potrebe i želju da očuvamo klub, mlade usmerimo ka sportskim aktivnostima,oformimo nove selekcije. Želja nam je i da klub postane kvalitetna regrutna baza mladih igrača. Grad će finansirati kompletan projekat a mi ćemo pomoći koliko god možemo – kaže Milorad Marković,predsednik FK Sloga.\nFK „Sloga“ trenutno se takmiči u Prvoj gradskoj ligi, ali su im ambicije daleko veće. Podsećaju da su nekada bili i u saveznom rangu takmičenja.\nČlan gradskog veća za sport, Predrag Stevović,navodi da je osnovni cilj afirmacija sporta u ruralnim sredinama i da se na tome posvećeno radi i ulaže u sportsku infrastrukturu.\nGrad je prošle godine poklonio plac za novi sportski teren u Desimirovcu,a nedavno su počeli radovi i izgradnja novog stadiona na toj parceli. Tom prilikom gradonačelnik Kragujevca Nikola Dašić kazao je da su ovakva ulaganja itekako potrebna, jer da bi neko ostao da živi u selu, pored osnovne infrastrukture, potrebni su i drugi sadržaji,pre svega sportski. Grad će ulagati u razvoj sela,a novi stadion će ispunjavati potrebe ne samo FK Sloga iz Desimirovca, nego i okolnih sela.\n„ORLOVI“ POKAZALI VELIKU HUMANOST: Fudbaleri Srbije pomažu bebi Vanji Malović – dresovi Mitra, Tadića, Sergeja na aukciji (VIDEO)\nNAPREDAK UBEDLJIV U KRUŠEVCU: Gostima nije pomogao ni igrač više!\n„TO JE JEDINA ZAMERKA!“ Aleksandar Stanojević zadovoljan pobedom, ali OVIM SIGURNO NIJE!


Što više Ducati-ja imaš, to su ti veće šanse za osvajanje nagrade!\nUkoliko poseduješ Ducati motor, vreme je da učestvuješ u nagradnoj igri napravljenoj da zadovolji strast svakog Ducatiste!\nIskoristi priliku da osvojiš Hypermotard 950 u specijalnoj šemi boja - replici koncepta prikazanog na Concorso d'Eleganza Villa d'Este 2019. To je jedinstven motor sa specijalnom grafikom Ducati Design Centre-a koja vuče inspiraciju iz urbanih grafita.\nDoživi neverovatno MotoGP iskustvo! Uz 'Join Ducati' možeš da osvojiš 3 odlaska na Jerez 2020 Ducati MotoGP za dve osobe. Radi se o jedinstvenoj prilici da doživiš ovu trku sa mestima u najekskluzivnijim delovima Jerez de la Frontera staze, sa pasom za paddock za ceo vikend i pogledom na trku iz 'viewing area'. Takođe, nagrada obuhvata turu garaže uz pratnju članova Ducati Corse team-a, pass za servisni put, pit lane, upoznavanje sa pilotima i ručak sa Ducati Hospitality timom. Nagrada obuhvata tri noćenja sa doručkom i transfer od hotela do staze i nazad.\nPored ovih, postoje mnoge druge nagrade u skladu sa nedvosmislenim Ducati stilom!\n15 x reprodukcija Hypermotard Concorso d'Eleganza Villa d'Este 2019 reprodukcija u 1:8 razmeri\n10 x Redline B2 knapsack by Ogio for Ducati\nPrijavi se sada na MyDucati i preuzmi digitalni nacrt Hypermotard 950 koncepta za sve fanove.\nZa učešće je potrebno da ispratiš nekoliko jednostavnih koraka:\nMoraš biti vlasnik Ducati motora\nMoraš biti registrovan na MyDucati\nMoraš imati unete registracione dokumente za svaki Ducati koji poseduješ, na sekciji 'MyGarage'\nMoraš popuniti upitnik na MyDucati Svaki Ducati koji poseduješ i koji je dokumentovan ti daje šanse za osvajanje!\nPun pravilnik možeš pročitati (link al regolamento completo) kako bi se upoznao sa svim uslovima i ograničenjima nagradne igre.


Merak u kafani Hodač | Beograd Nocu\nMerak u kafani Hodač\nHodač, Najave, vesti • 18. Septembar 2014.\nMerak u kafani Hodač.\nKafana Hodač ove nedelje priprema pravu poslasticu za mlađe i starije boeme, kao i one koji to žele da budu. Smeštena u poznatoj beogradskoj Ulici Dimitrija Tucovića, na par minuta od čuvenog Vukovog spomenika, garantuje ovonedeljnim posetiocima mnoštvo raznovrsne zabave.\nVikend u kafani Hodač počinje četvrtkom, a završava u sredu sa fantastičnom Harmonikom Starom. Uz omiljene zvuke harmonike, večeras 18. septembra, provedite se meraklijski. U petak 19. septembra, zabavljaće Vas Ulični Hodači, prekaljeni majstori koji će učiniti da se u kafani Hodač osetite kao u drugoj kući.\nSubota i Trio Mio, za sve ljubitelje prave starogradske pesme. U nedelju vam Meraklije dovode stari Beograd u 21. vek, gde ćete se provesti kao što su nekad naši sugrađani. U ponedeljak i utorak, 22. i 23. septembra pevaju Ilija i Bogdan, dinamični duo koji će dići na noge i najstidljivije među nama.U sredu 24. septembra, vikend je zaokružen na najbolji način - sa Harmonikom Starom. Uz rakije iz burenceta i više nego pristupačnim cenama, kafana Hodač je nezaobilazna stanica na mapi beogradskog noćnog života.\nKlub Wurst Platz\nFebruar 2020 top 5 - klubovi\nFebruar 2020 top 5 - kafane\nFebruar 2020 top 5 - barovi\nFebruar 2020 top 5 - restorani


Brnabićeva: Članstvo u EU strateško opredeljenje Srbije - Sputnjik Srbija\n12:55 26.08.2017 Preuzmite kraći link\n„Članstvo u Evropskoj uniji strateško je opredeljenje Srbije, a Srbija je posvećena regionalnoj saradnji i napretku regiona Zapadnog Balkana ka EU“, rekla je Brnabićeva na samitu.\nSkup predsednika vlada regiona započeo je ranije danas sesijom posvećenom prekograničnom kretanju i transportnoj efikasnosti.\nNa sastanku koji je bio zatvoren za medije, premijerka je, govoreći o prekograničnoj saradnji u svim segmentima, rekla da, u pogledu infrastrukturnih projekata, prioriteti Srbije ostaju auto-put Niš-Merdare-Priština-Tirana-Drač („Autoput mira“), rekonstrukcija i modernizacija pruga Niš-Dimitrovgrad, Budimpešta-Beograd, Beograd-Niš i Beograd-Bar, obilaznica oko Beograda, kao i radovi na Savi i Dunavu kao glavnim plovnim putevima.\nPremijerka Ana Brnabić naglasila je da je Srbija zvanično podnela kandidaturu za sedište Sekretarijata Transportne zajednice Jugoistočne Evrope u Beogradu.\n„Beograd je važno saobraćajno čvorište i ima odlične veze sa celim regionom“, rekla je predsednica Vlade.\nOna je dodala da je „trenutak da se uspostavi dogovor o sedištu Sekretarijata, čime bi ceo region demonstrirao odlučnost da se razvija kroz intenziviranje saradnje u svim oblastima“.\nBrnabićeva je konkretno predložila da svaki kabinet odredi osobe koje bi bile zadužene za saradnju privrednih komora u region.\nUčesnike skupa je dočekao premijer Albanije Edi Rama, evropski komesar za susedsku politiku i pregovore o proširenju Johanes Han i potpredsednik Svetske banke za Evropu i Centralnu Aziju Kiril Miler.\nskup, Balkan, Edi Rama


Očekuju se razgovori o povratku Srba u policiju\nLogo Kosovske policije\nUspostavljanje misije EULEX-a treba da pripomogne povratku pripadnika Kosovske policije iz redova srpske zajednice, koji su napustili službu nakon proglašavanja nezavisnosti Kosova, a na poziv vlasti u Beogradu.\nOko 300 Srba, pripadnika policije i dalje, iako su suspendovani, već 9 meseci primaju lične dohotke. Vlasti u Prištini ih pozivaju da se vrate i budu deo Kosovske policije. Tim pozivima se do sada odazvalo samo njih 20.\nIstovremeno se očekuje da EULEX, koji je nadležan za policiju, pravdu i carine na Kosovu, započne razgovore i ubeđivanja da se Srbi vrate u Policiju Kosova. Međutim, politički predstavnici kosovskih Srba kažu kako je osnov za povratak Srba plan od šest tačaka Ban Ki Muna i realnost na terenu.\nVlada Kosova ističe da ima pozitivnih signala od jednog broja Srba, pripadnika policije da bi mogli da se vrate na radna mesta. Ministar unutrašnjih poslova Zenun Pajaziti kaže da im nisu dati vremenski limiti dokle mogu da se vrate u policiju i ističe da plaćena suspenzija ne može trajati još mnogo dugo.\n„Zajedno sa EULEX-om ćemo se adekvatno angažovati da se pripadnici policije Srbi redovno stimulišu da se vrate na svoja radna mesta. Sada je faza kada mi očekujemo njihovu pozitivnu reakciju. U suprotnom, niko ko neće biti deo naših institucija, neće dobijati platu“, kaže ministar Pajaziti.\nPajaziti potvrđuje povećani interes pripadnika srpske zajednice da budu deo Kosovske policije, ali odbacuje mogućnost zamene suspendovanih pripadnika.\n"Imali smo pojačano interesovanje iz srpske zajednice za regrutaciju u policiji. Mi stalno imamo takva interesovanja, ali to ne bi bio naš interes, to nije bila poruka koju smo hteli da pošaljemo kod onih pripadnika srpske zajednice koji žive uglavnom na severu Kosova“, kaže Pajaziti.\nI politički predstavnici kosovskih Srba očekuju da će uspostavljanjem misije EULEX-a biti razgovora u vezi sa rešavanjem statusa pripadnika policije iz redova ove zajednice. Dragan Veljić, predsednik izvršnog odbora Srpskog nacionalnog veća centralnog Kosova:\n"Kako bi se - u skladu sa šest tačaka i realnošću na terenu, razgovorima i zahtevima koje je srpska strana iznosila u razgovorima - pregovorima predstavnika Srba i EULEX misije kao i ljudi koji su radili u tim KPS stanicama, odgovornim licima u čitavom ovom procesu, dogovori način rešavanja ovog problema.”\nVeljić ocenuje da u razgovorima između EULEX-a, predstavnika srpske zajednice i suspendovanih policajaca treba iznaći način rešavanja ovog problema. Prema njemu, još uvek su aktuelna tri zahteva:\n“Nekoliko je ključnih zahteva. Povećanje broja podstanica i stanica KPS u srpskim sredinama, da pripadnici policije koji su napustili službu posle jednostranog proglašavanja nezavisnosti ne snose nikakve konsekvence i što se tiče komandnog lanca tražimo da on bude u skladu sa Rezolucijom 1244 i onim što je realnost na terenu. Imajući u vidu da prve tri tačke nisu bile sporne prilikom tadašnjih razgovora, jedini ključni zahtev je komandni lanac koji, sigurno je tražimo da bude u skladu sa Rezolucijom 1244, sporazumom od šest tačaka i realnošću na terenu.“\nNajveći problem za sada ostaje komandni lanac, odnosno kome će podnositi izveštaje Srbi pripadnici policije. To EULEX svakako treba da reši imajući u vidu da su sem u regionu Mitrovice u ostalim delovima Kosova ovlašćenja nad policijom preneta na Glavnu komandu, sada generalnog direktora Kosovske policije.\nPodsetimo: Nekoliko dana nakon proglašavanja nezavisnosti Kosova, na zahtev srpskih vlasti, 328 pripadnika policije iz redova srpske zajednice je napustilo svoja radna mesta u znak protivljenja proglašavanju nezavisnosti.


Murinjo danas postaje bivši u Totenhemu\n(Photo by Matthew Impey/Xinhua)/Starsport\nPortugalski stručnjak Žoze Murinjo od danas više neće biti trener Totenhema, saznaje britanski “Telegraph“.\nNakon dobrog početka sezone, stvari su krenule loše po “Spurse” koji su trenutno sedmi u Premijer ligi sa 50 osvojenih bodova. Na sve to, Totenhem je doživio ispadanje iz osmine finala Lige Evrope od Dinama u Zagrebu.\nNaravno je kada se govori o otkazu za Murinja, da su u prvom redu loši rezultati sa londonskim klubom, ali u britanskim medijima se pojavila još jedna informacija. Navodno, “Posebni” je bio protiv nove Superlige kojoj je Totenhem pristupio, te zbog toga se zamjerio upravi “Pijevaca“.\nPrethodni članakNadal: “Đoković je opsjednut obaranjem rekorda, ja imam zdraviju ambiciju”\nNaredni članakDenis Ćorić: “Imamo jasan put, GOŠK se trebao boriti za prvo mjesto”


UBISTVA, OTMICE, FILMSKA BJEKSTVA Ovo su najtraženiji bjegunci za koje policija nudi OGROMNE NAGRADE - Srpskainfo\nRobin Hud ili Nedodirljivi, kako ga nazivaju svi svjetski mediji, ostaće upamćen po nesvakidašnjem bijegu iz zatvora u kom je služio kaznu i to helikopterom! Da slučaj bude još nevjerovatniji, to je učinio dva puta, 2006. i 2009. godine.\nPostoje operativni podaci koji govore da se krije u Španiji, tačnije u Barseloni. Pojavili su se i tragovi da živi na realici Marbelja – Malaga – Barselona, ali nisu bili dovoljni da se ovaj bjegunac privede pravdi. Holandska policija sada nudi 10.000 evra za informaciju koja će dovesti do hapšenja.\nPoslije pet godina provedenih iza rešetaka, Dorota je uspjela da pobjegne, nakon čega su se oglasili njeni “fanovi” rekavš i da se nadaju da je započela nov život u kome je niko neće maltretirali. Nagrada za informaciju o tome gdje bi se Poljakinja mogla skrivati iznosi oko 2.330 evra.\nNOŽEM PRIJETILI I OPLJAČKALI SARAJLIJU Migranti osuđeni na po godinu i po dana robije\nPOTRAGA ZA LOPOVOM U UGLJEVIKU Provalio u kuću i tržni centar, odnio novac, zlato i srebro


U Ohridu počinje dvodnevni samit ‘Otvoreni Balkan’ | Otvoreni Balkan Vijesti | Al Jazeera\n'Otvoreni Balkan' je regionalna inicijativa koju su uspostavile Albanija, Sjeverna Makedonija i Srbija (EPA)\n07:44 AM (GMT+2)\nU Ohridu u utorak počinje dvodnevni samit regionalne inicijative “Otvoreni Balkan”, kojem će prisustvovati predsjednik Srbije Aleksandar Vučić, premijeri Sjeverne Makedonije i Albanije, Dimitar Kovačevski i Edi Rama, kao i zvaničnici Crne Gore i Bosne i Hercegovine.\nCrnogorski premijer Dritan Abazović, koji je podržao inicijativu “Otvoreni Balkan”, bit će gost samita i prisustvovat će, kako je najavio, u ulozi posmatrača.\nObraćanje Varhelyija i Escobara\nU ulozi gosta na samitu bit će i predsjedavajući Vijeća ministara Bosne i Hercegovine Zoran Tegeltija.\nSamit će početi u 18:00 sati u hotelu “Metropol” u Ohridu sastankom lidera zemalja “Otvorenog Balkana” s ministrima poljoprivrede, a uslijedit će radna večera.\nNa zvaničnom otvaranju samita u srijedu, pored Vučića, Kovačevskog i Rame, kao i Abazovića i Tegeltije, obratit će se putem videoveze i evropski komesar za proširenje Oliver Varhelyi i specijalni izaslanik SAD-a za Zapadni Balkan Gabriel Escobar, najavila je Vlada Sjeverne Makedonije.\nU Ohridu će, kako je najavljeno, biti potpisan sporazum o saradnji na Zapadnom Balkanu u oblasti međusobnog priznavanja diploma i naučnih ocjena izdatih na visokoškolskim ustanovama i drugim institucijama i Memorandum o razumijevanju o saradnji u oblasti turizma, prenosi Tanjug.\nTakođer, bit će potpisan memorandum o razumijevanju o kulturnoj saradnji i memorandum o razumijevanju o saradnji poreskih uprava.\nNeformalni ‘Mali Schengen’\nPredviđene su dvije plenarne sesije u oblasti turizma i kulture.\nLideri “Otvorenog Balkana” sastat će se i s predstavnicima međunarodnih organizacija.\n“Otvoreni Balkan” je regionalna inicijativa koju su uspostavile Albanija, Sjeverna Makedonija i Srbija, s ciljem povećanja ekonomske i druge saradnje tri zemlje, kao i poboljšanja međusobnih odnosa.\nVučić, Rama i bivši makedonski premijer Zoran Zaev 10. oktobra 2019. godine počeli su inicijativu koja je neformalno bila nazvana “Mali Schengen”, a koju su podržali Evropska unija i SAD.


Ragbi savez Beograda - Turnir petlića i pionira\nŽreb i prijava ekipa obaviće se u 14.00 časova, a očekuje se učešće Ragbi kluba Rad u kategoriji pionira, Ragbi Kluba Leva obala i Ragbi kluba Singidunum u kategoriji petlića, Ragbi kluba Partizan i Ragbi kluba Pobednik u obe kategorije. Svi takmičari biće nagrađeni medaljama za učešće, a najuspešnije ekipe peharima. Za Ragbi savez Beograda je ovo prvi put da organizuje turnir u jednom vrhunskom sportskom objektu na kom se igraju utakmice fudbalske Super Lige Srbije. Za naše najmlađe ragbiste sigurno će biti interesantno da svoje umeće prikažu u jednom takvom ambijentu, a posebno je interesantno što je najavljeno prisustvo trenera omladinske škole fudbala FK Rad koji zajedno sa kolegama iz istoimenog ragbi kluba planiraju formiranje zajedničke sekcije gde bi deca trenirala oba sporta, a u kasnijim godinama se opredelila. S obzirom da je ova fudbalska škola poznata širom sveta po stvaranju talenata očekuje se da ova saradnja ragbi za najmlađe podigne na jedan viši nivo.


Mekki Torabi ipak ne dolazi u Sarajevo! - Kozarac.ba\nNjegov dolazak i početak održavanja seansi od 18. juna trebalo je organizovati preduzeće ZOI'84, međutim, Vlada Kantona Sarajevo u četvrtak je donijela odluku da se za održavanje takvih vrsta skupova, u skladu sa zakonom, trebaju pribaviti odgovarajuće dozvole nadležnih instanci. ZOI'84 bi stoga morao dobiti dozvole kantonalnog Ministarstva unutrašnjih poslova, Ministarsta zdravstva KS, Ministarstva saobraćaja i drugih institucija kojih se tiče organizacija takvih skupova i privremenih radnih angažmana na području ovog kantona.\nKako je za naš portal u utorak rekao ministar zdravstva KS Zlatko Vuković, ova institucija neće izdati potrebnu dozvolu za rad Torabija dok on u zdravstvenoj ustanovi testnim liječenjem ne potvrdi svoje iscjeliteljske moći.\n“Mi ne planiramo tražiti dozvole ministarstava koja su nam putem medija već poručili da nam ih neće izdati”, kazala je za Sarajevo-x.com glasnogovornica ZOI'84 Muamera Šehić i poručila da su oni društveno odgovorno preduzeće, čiji je vlasnik Vlada KS.\n“Ako nekim čudom gospodin Sabo uspije izvaditi potrebne dozvole, mi smo otvoreni za saradnju”, dodala je Šehić.\nSabo, na drugoj strani, ističe da je prema ugovoru ZOI'84 dužan tražiti te dozvole, a kako su oni od toga odustali, Torabiju nije preostalo ništa drugo nego da se vrati u rodni Maroko.


SP: Srbija sa Poljskom i Italijom u borbi za polufinale - BKTVNews\nSP: Srbija sa Poljskom i Italijom u borbi za polufinale\n24. Septembar 2018. u 16:13\nOdbojkaška reprezentacija Srbije u grupi sa Italijom i Poljskom u poslednjoj fazi pred završne borbe za medalje\nTreća grupna faza na prvenstvu sveta igraće se od srede do petka u Torinu, gde će se igrati i mečevi završnice, a naši odbojkaši svoje mečeve igraće u sredu protiv Italije, odnosno u četvrtak protiv Poljske, dok će u petak snage odmeriti Italijani i Poljaci.\nPoljska deklasirala Srbiju: Poraz na kraju druge faze SP\nIzabranici Nikole Grbića jedini meč protiv Italijana u poslednje dve godine izgubili su rezultatom 0:3 pre četiri meseca. Od Poljaka su naši odbojkaši poraženi juče istim rezultatom, ali zato je Srbija u dva prethodna meča ove i prošle godine slavila oba puta, takođe maksimalnim rezultatom.\nU drugoj grupi nalaze se Rusija, Brazil i SAD, a prvog dana biće slobodni Amerikanci, zatim Brazilci, dok će Rusi odmarati u petak.\nNovi trijumf Srbije: Deklasirana Argentina\nPolufinalni mečevi zakazani su za subotu, a duel za treće mesto i finale odigraće se u nedelju.\nTagovi: Odbojka, reprezentacija, Srbija, Svetsko prvenstvo,\nHabib odbio 15 miliona dolara za revanš protiv Mekgregora\nBravo, devojke: Odbojkašice Srbije pobedile Italiju, i sa prvog mesta čekaju polufinale u petak


GLAVNA TUŽITELJICA ODRŽALA SASTANAK UDARNE GRUPE ZA BORBU PROTIV TRGOVINE LJUDIMA I ORGANIZOVANE ILEGALNE IMIGRACIJE\nDogovoreno zajedničko i koordinirano djelovanje institucija sa nivoa države, entiteta i Brčko distrikta BiH, na efikasnijem rješavanju predmeta trgovine ljudima i krijumčarenja osoba u BiH.\nGlavna tužiteljica Tužilaštva Bosne i Hercegovine, Gordana Tadić, u Tužilaštvu BiH održala je sastanak Udarne grupe za borbu protiv trgovine ljudima, na kojem su sudjelovali predstavnici tužilaštava, policijskih i sigurnosnih agencija i drugih institucija, sa nivoa države, oba entiteta i Brčko distrikta BiH.\nGlavna tužiteljica upoznala je sudionike sastanka da je, i pored poteškoća prouzrokovanih pandemijom Covid 19, Tužilaštvo BiH u proteklih 6 mjeseci realizovalo više desetina aktivnosti koje su se odnosile na procesuiranje krivičnih djela povezanih sa ilegalnim migracijama i trgovinom ljudima, kao i sudjelovalo u međunarodnim operacijama sa zemljama regiona i EU u procesuiranju organizovanih kriminalnih grupa koje vrše krijumčarenje ilegalnih migranata.\nTužilaštvo BiH je od 2015. godine do danas podiglo optužnice u 111 predmeta protiv 147 osoba za krivična djela krijumčarenja ljudi povezana sa ilegalnim migracijama, te također 16 optužnica protiv 58 osoba za izvršenje navedenih krivičnih djela u organizovanim oblicima.\nPredstavnici institucija i agencija, koji su članovi Udarne grupe, imalisu priliku prezentovati aktivnosti koje preduzimaju institucije iz kojihdolaze, a odnose se na trgovinu ljudima, krijumčarenje ljudi te sprečavanje i procesuiranje ilegalnih migracija.\nNa sastanku je istaknuta važnost funkcionisanja Mreže tužilaca i istražilaca za borbu protiv trgovine ljudima, koja je oformljena početkom godine, u čijem sastavu djeluju tužioci i istražioci uključeni u sistemsko procesuiranje ove vrste krivičnih djela, kao i djelovanja koordinacionih timova koji djeluju na području okružnih tužilaštava u Republici Srpskoj.\nČlanovi Udarne grupe dogovorili su dalje zajedničko djelovanje svih institucija u svom segmentu, kako bi se operativnim aktivnostima u narednom periodu ostvarili što bolji rezultati u oblasti borbe protiv trgovine ljudima, kao i prepoznavanje elemenata trgovine ljudima u okviru izvršenja krivičnih djela povezanih sa krijumčarenjem osoba i ilegalnim migracijama.\nIstaknuta je važnost razmjene informacija između institucija, kao regionalne i međunarodne saradnje u ovoj oblasti, a sastanku su prisustvovali i predstavnici međunarodnih institucija i agencija uključenih u borbu protiv trgovine ljudima i ilegalnih migracija.


Intervju-Toni Cetinski: Jedva čekam susret sa trebinjskom publikom | Trebinje Live\nHrvatska zvijezda, Toni Cetinski, nastupiće 18. aprila u Sportskoj dvorani "Miloš Mrdić" u Trebinju u okviru BH turneje "Opet si pobijedila". Toni će svoje hitove izvesti, sudeći po interesovanju domaće publike, u punoj dvorani. Cetinski je u intervjuu za TrebinjeLive istakao da je jako nestrpljiv doživjeti susret s publikom u Trebinju i da pjeva ljubavne pjesme jer je, kako kaže, ljubav pokretač svega.\nOtpjevaću puno novih pjesama s aktuelnog albuma "Opet si pobijedila", naslovnu pjesmu, "Zbogom odlazim", "Kriv", "Usne ledene","Jednom u životu"... ostalo će čuti publika u dvorani. Obećavam zaista puno dobre muzike i pozitivne energije, daću sve najbolje od sebe.


Svi pričaju, a niko ne traži smanjenje PDV-a – mojKontakt portal – Radio Televizija Kontakt\nIako u posljednje vrijeme mnogi zagovaraju da bi trebalo da bude uvedena druga stopa PDV-a, odnosno da se smanji stopa na dječju hranu, odjeću i osnovne prehrambene namirnice, još nisu stigli niti zvanični zahtjev niti inicijativa za to.\nNataša Krsman, portparol Upravnog odbora UIO, potvrdila je “Nezavisnim” da nisu dobili zvanične incijative niti zahtjeve za promjenu stope PDV-a.\n“Trenutno je u proceduri donošenje novog zakona o PDV-u i UO UIO usvojio je nacrt u kome se postojeća stopa ne mijenja, ostaje 17 odsto. Ovaj nacrt zakona još nije upućen Savjetu ministara BiH u dalju proceduru, jer se čeka izjašnjenje nadležne parlamentarne komisije u Federalnom paralementu, dok su svoje primjedbe dostavili iz Narodne skupštine RS”, kaže Krsmanova.\nDodaje da će novi zakon o PDV-u proći sve potrebne procedure, uključujući i javne konsultacije, te da će svi zainteresovani moći dostaviti svoje prijedloge i sugestije.\nGoran Radivojac, ekonomski analitičar, smatra da smanjenje PDV-a na dječju opremu i hranu nije veliko odricanje za budžet BiH, te da je to provodivo i da bi svakako bilo pozdravljeno u javnosti.\n“Ono što je ključno pitanje je da ta roba zaista i pojeftini za taj iznos. Ako smanjujemo stopu sa 17 na pet odsto, onda ta roba treba i da pojeftini za taj iznos, a ne da trgovci to zloupotrijebe pa dignu svoju maržu za 12 odsto, pa da ta cijena ostane ista, te o tom efektu treba voditi računa”, upozorava Radivojac za “Nezavisne”. Ističe da je za to potrebna promjena Zakona o PDV-u i edukacija zaposlenih u UIO BiH, ali smatra da to nije višegodišnji proces, jer su oni već obučeni za to.\nS njim se slaže i Nemanja Vasić, potpredsjednik Spoljnotrgovinske komore BiH, koji kaže da se stopa PDV-a može smanjiti, ali smatra da efekti neće biti oni koji se očekuju dok se trgovcima ne odrede marže na osnovne namirnice.\n“Imamo najskuplje lijekove u regionu, naši ljudi i dan-danas kupuju lijekove u apotekama u regionu zato što mi nemamo kontrolu trgovaca koji određuju maržu po svome”, rekao je za “Nezavisne” Vasić, koji smatra da bi efekta bilo ako trgovci razliku između sadašnje i neke nove stope PDV-a ne bi ostavili sebi.\nMurisa Marić, izvršna direktorica Udruženja za zaštitu potrošača DON iz Prijedora, kaže za “Nezavisne” da je za sve u ovoj zemlji potrebna politička volja.\n“Mogu biti dobri zakoni, ali ako ne postoji politička volja i usaglašenost, ako ne postoji to da svi jednako razmišljamo i da treba da pričamo o natalitetu, stopa PDV-a neće značiti ništa”, rekla je Marićeva.\nJovan Radovanović, predsjednik Udruženja “Četiri plus”, kaže za “Nezavisne” da zagovaraju da se stopa ukine, ali bi i smanjenje dobrodošlo, posebno sada kada se borimo za natalitet i stimulisanje rađanja djece.\n“Dosad nismo nailazili na razumijevanje, sad čujemo prve izjave nekih političara da se slažu sa tim, a značajno je jer se radi o članu Predsjedništva BiH iz RS”, kaže Radovanović i tvrdi da se godinama obraćaju dopisima raznim institucijama, među kojima je i UIO BiH, da se ukine PDV za dječju opremu, garaderobu i hranu.\nPodsjećamo, Milorad Dodik, srpski član Predsjedništva BiH, nedavno je rekao da je u BiH potrebno smanjiti stopu PDV-a na dječju hranu, odjeću i osnovne prehrambene namirnice, te da u tom smislu PDV treba da bude pet-šest odsto.\n“Ipak, trebalo bi u tom pogledu da se racionalno misli i napravi neka nova matematika”, rekao je tada Dodik, dok je Vjekoslav Bevanda, ministar finansija i trezora BiH, rekao da je o tome mnoge puta govorio i da je njegov stav uvijek bio jasan, a to je da bez jasnih analiza ne možemo ulaziti u velike promjene kao što je diferencirana stopa PDV-a, povećanje stope ili izmjena tajminga obračuna prijave PDV-a.\n“Moramo znati da je to kompleksan sustav i da je UIO institucija koja počiva na više povezanih kotača i kada jedan od njih zakoči imamo problem otvaranja crnog tržišta, utaje poreza, nemogućnosti naplate i sličnih problema. Mislim da se moramo uklapati u svjetske standarde porezne politike, ali i da moramo odgovoriti aktualnom trenutku kod nas u BiH”, rekao je Bevanda.\nOvo su neradni dani u januaru: Nova godina, Božić, Dan Republike…


Nezakupljena kupališta opremljena za plivače - Vijesti | Radio Televizija Budva - Budva Crna Gora\nRadio Budva Live: Alanis Morissette - Hand In My Pocket\nNezakupljena kupališta opremljena za plivače\nU cilju unapređenja turističke ponude i bezbjednosti na kupalištima, Javno preduzeće za upravljanje morskim dobrom obavještava sve građane i turiste da je na četiri nezakupljena kupališta postavilo bove za označavanje 100 m akvatorijuma rezervisanih striktno za plivače, kao i korpe za otpatke.\nKupališta su izabrana na osnovu njihove visoke posjećenosti, a radi se konkretno o Žutoj plaži u Dobroti, plaži Drobni pijesak u Budvi, nezakupljenom dijelu plaže Žukotrlica u Baru i nezakupljenom dijelu gradske plaže na Svetom Stefanu. Radove je u potpunosti finansiralo JP Morsko dobro, a iznosili su oko 7.000 eura.\nNapominjemo da, kako se radi o nezakupljenim kupalištima, ona nisu pod nadzorom spasilačkih službi, zbog čega apelujemo na građane i turiste da u slučaju nepovoljnih vremenskih uslova biraju kupališta pod nadzorom spasilačkih službi. Podsjećamo i da, u skladu sa sporazumima koje je JP Morsko dobro potpisalo sa svih šest primorskih opština, i u okviru kojih se 50% prihoda po osnovi naknade za korišćenje morskog dobra ustupa opštinama, opštinske komunalne službe su dužne da održavaju čistoću na svim nezakupljenim kupalištima.\nJPMD: Zakupci da stave plaže u punu funkciju\nJPMD izdalo nalog da zakupci plaža počnu sa čišćenjem i uređivanjem obale\nMorska voda odlična za kupanje\nJPMD doniralo četvoro kolica Savezu udruženja paraplegičara\nJPMD u studijskoj posjeti Sloveniji


„Rafal“ za budućnost: Sprema se evropski borbeni avion — sa samo dve zastave - Sputnjik Srbija\n17:38 08.07.2018 Preuzmite kraći link\nNovi lovac trebalo bi posle 2040. godine da zameni čuveni „rafal“, a očekuje se da će biti u središtu šireg oružanog sistema i da će moći da komanduje eskadrilom dronova.\nOčekuje se da će avion biti u središtu šireg oružanog sistema i da će moći da komanduje eskadrilom dronova.\nRuskog avio-eksperta Dmitrija Drozdenka pitali smo da li je aktiviranje ovog projekta, posle godinu dana pauze, još jedan od znakova udaljavanja, „osamostaljivanja“ Evrope od Sjedinjenih Država. On smatra da je konstruisanje aviona pre svega znak da se Evropa zamislila nad sopstvenom bezbednošću.\n„Govori se o stvaranju evropskih oružanih snaga, mimo NATO-a, a sada i o stvaranju evropskog borbenog aviona, mislim da ne bi trebalo imati bilo kakve sumnje da će oni to i uraditi“, kaže Drozdenko za Sputnjik.\n„Evropljani imaju dovoljno finansijskih resursa i imaju tehničke mogućnosti za ovaj projekat. Iako evropska vojna avio-industrija beleži određeni pad, civilna avio-industrija je u odličnom stanju. U ovom trenutku, ako govorimo o tome da li postoji želja da se napravi evropski borbeni avion, to je najvećim delom političko pitanje“, kaže Drozdenko.\nOn dodaje da ne treba zaboraviti jednu izuzetno važnu činjenicu, da je proizvodnja oružja biznis. Ako konstruiše i proizvede ovaj avion, Evropa će se odreći američkih letelica poput F-35, koji proizvodi „Lokid Martin“, kaže Drozdenko.\n„Iako se govori da se ovaj američki avion navodno pravi uz učešće mnogih država, trebalo bi znati da se više od polovine delova proizvodi neposredno u pogonima samog ’Lokid Martina‘, nekih 15-20 odsto se pravi u britanskim fabrikama, ali najveći deo profita odlazi u američke džepove. Ukoliko Evropa bude proizvodila sopstveni visokotehnološki avion, koji je inače po pravilu i veoma skup, onda će profit ostajati evropskim fabrikama“, objašnjava ruski ekspert.\nIako se zamena lovca „rafal“ novom letelicom očekuje tek za 22 godine, pitanje je da li će tada postojati Evropska unija, a sudeći po razvoju nove tehnologije u Americi, a posebno u Rusiji i Kini, ovakvi projekti zastare i za samo pet godina, naš sagovornik smatra da to nije predug rok, te da stručnjaci ne obraćaju pažnju na političke prilike, odnosno pod kojom zastavom će leteti njihov projekat.\n„Konstruisanje borbenog aviona pete ili šeste generacije je veoma složen i težak posao. Može se u određenim segmentima porediti sa slanjem čoveka u kosmos. U ovom trenutku, Evropa nema apsolutno sve naučno-tehnološke kompetencije. Zasad samo Amerika, Rusija i delimično Kina imaju konstruktore i biroe koji mogu da izvedu projektovanje visokotehnološe vojne opreme, tako da će taj posao potrajati“, kaže on.\n„Evropski“ lovac trebalo bi posle 2040. godine da zameni čuveni „rafal“.\nInteresantno je da se nedavno Španija pismom obratila Berlinu i Parizu i izrazila želju da učestvuje u ovom projektu. Međutim, ministarstva odbrane Nemačke i Francuske ponudila su Madridu mogućnost da posmatra razvijanje novog programa, ali ne i da utiče na njegove početne parametre, uz napomenu da je u kasnijoj fazi razvoja nove letelice moguće uključivanje Španije, ali i drugih zemalja. Ruskog avio-eksperta Dmitrija Drozdenka ova činjenica ne čudi.\n„Ako odgovaramo na pitanje da li će Madrid postati deo ovog tehnološko-finansijskog projekta, treba imati u vidu da je Španija država koja ima avio-industriju. Ima je i Italija. Ovde se najpre radi o biznisu i pitanju da li novac potrošiti, odnosno uložiti u sopstvenu industriju ili američku. Mislim da je u kontekstu poslednjih ekonomskih trvenja na relaciji Brisel—Vašington ovo pitanje sve aktuelnije za Evropu“, zaključuje Drozdenko.\nŠpansko ministarstvo odbrane potvrdilo je da je dobilo pismo Francuske i Nemačke i saopštilo da razmatra ponudu da se u projekat uključi u kasnijoj fazi razvoja novog aviona.\nPojedini stručnjaci smatraju da je ceo projekat nerealan, ne samo zbog izlaska Britanije i najave drugih zemalja da će napustiti EU, već i zbog činjenice da Evropa sa razvojem vojne tehnologije daleko zaostaje, posebno za Rusijom.\nzajednički projekat, konstruisanje, avioni "Rafal", lovac, borbeni avion, vojna industrija, proizvodnja, NATO, EU, Dmitrij Drozdenko, Španija, Nemačka, Francuska, Kina


Jeftini letovi iz Manile za Krasnodar - Avio karte Manila Krasnodar - eSky.rs\nAvio karte iz Manile za Krasnodar\nPretražite letove iz Manile za Krasnodar\nProverite najbolje prilike za letove iz Manile za Krasnodar\n✔ Postoje li posebne ponude za letove iz Manile za Krasnodar na eSky.rs?\n✔ Mogu li se pobrinuti za osiguranje prilikom rezervacije leta iz Manile za Krasnodar?\n✔ Ako rezervišem let iz Manile za Krasnodar, mogu li da rezervišem ujedno i smeštaj?\n✔ Koje avio-kompanije nude letove iz Manile za Krasnodar?\nBudite sigurni, da na eSky.rs ponuda letova iz Manile za Krasnodar uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Filipina Jeftini letovi iz Filipina Jeftini letovi za Butuan Jeftini letovi iz Butuana Jeftini letovi za Dejtona Bič Jeftini letovi iz Dejtona Biča\nJeftini letovi do Laosa Jeftini letovi iz Laosa Jeftini letovi do Madaveli Kaadedhdhoo Jeftini letovi od Madaveli Kaadedhdhoo


Češka policija pohapsila narko-bandu Srba i Makedonaca – Južnobanatske Vesti\nČeška policija pohapsila narko-bandu Srba i Makedonaca\nČeška policija uhapsila je nakon velike racije u Pragu i Centralnoj Češkoj 16 osoba, mahom državljana Srbije, i otkrila 11 supersavremenih plantaža marihuane koja bi posle žetve vredela na crnom tržištu oko dva miliona evra, saopštila je danas Nacionalna centrala za borbu protiv narkotika.\n„Pojavljuje se novi trend da se neke narodnosti bivše Jugoslavije uključuju u specifične grane narko biznisa“, saopštila je portparol češke Centrale Barbora Kudlačkova.\nMedju uhapšenima kojima za organizovani kriminal proizvodnju marihuane i šverc kokaina u Češku preti i do 24 godine zatvora, najviše je državljana Srbije, zatim Makedonaca, a u organizovanu narko-bandu bili su uključeni i Česi.\nSrbi i Makedonci su osnivali u Češkoj preduzeća koja su kupovala nekretnine gde su gajili i preradjivali marihuanu na tehnološki naprednim plantažama, savremenim toliko da su iznenadile i češku policiju.\n„Koristili su savremene, relativno skupe tehnologije, posebne šatore za sadnice, kao i djubrivo kako bi što pre dobili visoko selekcionisanu netehničku konoplju sa visokim sadržajem psihosupstanci“, objasnila je Kudlačkova.\nPrilikom pretresa 20 kuća i poslovnih prostora policija je zaplenila 7.246 biljaka koje bi dale marihuanu vrednu na crnom tržištu dva miliona evra, a takodje i 34 kilograma sušene marihuane i kilogram kokaina.\nNekoliko uhapšenih članova te bande se služilo lažnim ispravama, dok je za jednim raspisana medjunarodna poternica.\nSvi su u zatvoru i čekaju sudjenje, saopštila je češka policija.\nUhapšen predsednik Fudbalskog saveza Španije


BalkanMagazin :: Da li su kompanije u Srbiji spremne za GDPR?\nponedeljak, 21. maj 2018 15:06\nUredba propisuje nekoliko obaveza za pravna i fizička lica koja nisu iz Evropske unije ukoliko su dužna da primenjuju GDPR. Propisuje se preduzimanje dodatnih mera zaštite ukoliko podaci iz EU idu u Srbiju (ugovorne klauzule, kodeksi ponašanja, obavezna korporativna pravila)\nVeliki broj kompanija u Srbiji još nije utvrdio da li se na njih odnosi opšta uredba EU o zaštiti podataka (General Data Protection Regulation – GDPR), čija primena počinje 25. maja.\nPotom bi trebalo utvrditi kako kompanija štiti lične podatke - da li preduzima odgovarajuće tehničke ili organizacione mere, propisuje ograničenje prava pristupa fajlovima i slično. Nakon toga, dodaje Milojević, definišu se koraci koje bi kompanije trebalo da preduzmu.\nUredba propisuje nekoliko obaveza za pravna i fizička lica koja nisu iz Evropske unije ukoliko su dužna da primenjuju GDPR. Obaveze koje su, između ostalih, propisane su da kompanije imaju predstavnika u EU koji će biti zadužen za određena pitanja vezana za zaštitu podataka, kao i da vode evidenciju aktivnosti obrade ličnih podataka u određenim slučajevima.\nMilojević navodi da se Nacrt novog Zakona o zaštiti ličnih podataka u velikom delu podudara sa odredbama GDPR–a, te ako se isti usvoji do kraja godine, kompanije u Srbiji će morati da primene skoro sve što pravna i fizička lica iz EU u vezi sa zaštitom ličnih podataka već sada počinju da primenjuju, a što znači mnogo više obaveza nego što GDPR trenutno propisuje za treće zemlje. To je i postojanje lica u firmi koje se bavi zaštitom ličnih podataka, obaveza vođenja jedinstvenog registra, obaveza da se svaka povreda prijavi u roku od 72 sata...\nU sistemima zaštite ličnih podataka u Srbiji, primer dobre prakse predstavljaju banke, koje su bile na meti visokotehnološkog kriminala pa su, na primer, implementirale posebne alate kojima mogu da identifikuju neovlašćeni pristup i korišćenje podataka o ličnosti.\nU prilog značaju informacione bezbednosti govori i činjenica da je u EU primećen novi trend u osiguranju kroz polise osiguranja od IT sajber rizika, koje garantuju nadoknadu štete i osiguranoj kompaniji i njenom klijentu ako dođe do zloupotrebe i povrede ličnih podataka, navodi Milojević.\nOpšta uredba o zaštiti podataka (General Data Protection Regulation – GDPR), koja je usvojena 14. juna 2016. godine od strane Evropskog parlamenta, počinje da se primenjuje 25. maja 2018. godine. Iako GDPR predstavlja propis koji se pre svega primenjuje u EU, pojedine odredbe će biti dužne da primenjuju i pravna i fizička lica zemalja koje nisu članice EU, ukoliko ispunjavaju određene uslove.\nKPMG, Beograd d.o.o


Milivojević: Harčenko doneo poruku - pitanje Kosova i Metohije će rešavati SB UN\nIzvor: Radio Televizija Vojvodine, 22.Jul.2019, 18:35 (ažurirano 02.Apr.2020.)\nMoskva je porukom koju je danas novi ruski ambasador Aleksandar Bocan Harčenko preneo srpskom predsedniku Aleksandaru Vučiću potvrdila da Srbiji garantuje teritorijalni integritet i suverenitet kao i to da će završnica pregovora o Kosovu, koje je protektorat UN, biti u Savetu bezbednosti, smatra diplomata Zoran Milivojević.\nMoskva je pokazala, kako je Milivojević rekao za Tanjug, da će se zalagati >> Pročitaj celu vest na sajtu Radio Televizija Vojvodine << za rešenje na linijama interesa Srbije, na osnovu međunarodnog prava, Rezolucije 1244 i poštovanja statusa Kosova, kao protektorata UN.\nRusija pokazuje da ima nameru da učestvuje u rešavanju problema, da se ne isključuje iz procesa, da se problem mora i može rešavati na osnovu međunarodnog prava, kazao je Milivojević i dodao da je Rusija tom porukom dala do znanja da će se pitanje Kosova i Metohije na kraju rešavati u SB UN.\nPrema njegovim rečima, imenovanjem Bocan Harčenka, čoveka visokog ranga u ruskoj diplomatiji, otvorena je i najdirektnija veza Beograda do ruskog državnog vrha, jer taj ambasador između ostalog ima direktan prolaz do Sergeja Lavrova i Vladimira Putina.\n"Sve to potvrđuje da će Rusija do kraja stajati na poziciji srpskih interesa, a to je suština i to je najvažnije, rekao je Milivojević i dodao da se iz svega izvlači poruka da niko ne može da računa da se pitanje Kosova i Metohije može rešavati bez Rusije.\nMilivojević je dodao da je poruka potvrdila i stavove analitičara iz američkih sredina koji su davali do znanja da se pitanje Kosova i Metohije ne može rešavati bez velikih sila - Vašingtona i Moskve.\nDa bi se govorilo o budućem formatu dijaloga, smatra, mora se sačekati da se vidi da li je EU u mogućnosti da bilo šta pokrene, da li će se na jesen desiti Pariz imajući u vidu ostavku predsednika vlade privremenih kosovskih institucija Ramuša Haradinaja, izbore koji slede, i mogućnost da on pobedi, kaže Milivojević.\nNismo potpuno ubeđeni da EU može nešto da uradi, a treba da se ima u vidu i ponašanje Vašingtona na Haradinajevu ostavku i to što se ne očekuje da će se nešto spektakultarno desiti u Hagu.\nHaradinaj će na izborima biti kandidat koji će kapitalizovati svoj visoki rejting i tvrdu politiku, smatra Milivojević i dodaje da je zbog toga teško očekivati deblokadu dijaloga.\nBocan-Harčenko preneo je danas predsedniku Vučiću da Srbija može da računa na čvrstu podršku Rusije u očuvanju teritorijalnog integriteta i suvereniteta, uz poštovanje Rezolucije 1244 i međunarodnog prava.\nAmbasador je na početku razgovora Vučiću uručio poziv ruskog predsednika Vladimira Putina da učestvuje u proslavi 75-godišnjice pobede u Velikom otadžbinskom ratu u Moskvi 9. maja.\nPogledaj vesti o: Ambasador Rusije, Autonomna pokrajina Kosovo i Metohija\n00:48: Inzagi dobija novi ugovor u Laciju\n00:46: NBA SPEKTAKL U EVROPSKOM TERMINU: Sjajni Anunobi predvodio Toront...\n00:46: U Siriji tri vojnika ubijena i deset ranjeno u napadu na njihov a...\n00:42: RUSI I SLOVENCI IDU KUĆI: Francuska maksimalna, Egipat i Švedsk...\n00:39: KORONA BROJKE U CRNOJ GORI Umrle dve osobe, registrovano 387 novi...\n00:39: Bivši grčki ministar pronađen mrtav u moru


Građani Vranja prijavite se i učestvujte u debati sa sudijama i izvršiteljima | VRANJENEWS\nGrađani Vranja prijavite se i učestvujte u debati sa sudijama i izvršiteljima\n15.01.2020 08:50 » 09:01\nSa prvih Tematskih otvorenih vrata u Vranju u oktobru. Foto VranjeNews\nDruga Tematska otvorena vrata o temi "Kako obezbediti efikasnost i pravičnost u izvršnom postupku" biće održana u sredu 22. januara ove godine u Osnovnom sudu u Vranju.\nU debati u velikoj sali vranjskog suda u potkorovlju tog dana moći će da učestvuju i građani Vranja, da postave pitanja i diskutuju o bolnim temama izvršnosudskih postupaka, a potrebno je samo da se prethodno prijave za učešće.\nPrijave se mogu podneti do utorka 21. januara do 17 časova na e-mail [email protected] ili putem telefona 018/306 975.\nDruga tematska otvorena vrata u Vranju zakazana su za sredu 22. januar u 14 časova, s tim što će registracija učesnika i učesnica početi od 13.45 sati.\nOd 14 časova o "Novoj ulozi sudova u izvršnom postupku - glavnim izazovima" (14-14.20) govoriće sudija Osnovnog suda u Vranju Bojan Trajković.\nOd 14.20 do 14.40 javni izvršitelj u Vranju Nataša Mihajlović govoriće o temi "Šta građanima donose izmene i dopune Zakona o izvršenju i obezbeđenju", odnosno o dosadašnjim iskustvima javnih izvršitelja.\nDesetak minuta izlaganja potom će imati Dragan Đorđević, predstavnik Mreže odbora za ljudska prava, koji će govoriti o "Ulozi organizacije civilnog društva u ostvarivanju efikasnosti i pravičnosti u postupku pred sudom".\nZa prvu debatu u Vranju u oktobru vladalo veliko interesovanje Vranjanaca. Foto VranjeNews\nOd 14.50 do 15 časova o"Dostupnosti informacija građanima u izvršnom postupku" govriće Sonja Prostran, viša pravna savetnica (USAID Projekat vladavine prava).\nPotom će do kraja debate uslediti diskusija tokom koje će građani moći, u direktnom susretu sa sudijama i izvršiteljima, da postavljaju pitanja i pronađu odgovore u vezi sa brojnim nejasnoćama koje ih muče.\nPodsećanja radi, tema prve debate, održane u vranjskom Osnovnom sudu u oktobru prošle godine, bila je "Zašto suđenja dugo traju".\nTematska otvorena vrata organizuju se u sklopu projekta "Otvorena vrata pravosuđa" koji realizuje koalicija od dvanaest organizacija sa Komitetom pravnika za ljudska prava - Yucom na čelu, a uz podršku USAID.\nU saradnji sa Vrhovnim kasacionim sudom i Osnovnim sudom u Vranju od juna 2019. godine redovno se, tri puta godišnje, održavaju Tematska otvorena vrata. Ona predstavljaju otvoreni forum za diskusiju sa građanima o načinu rada njihovog suda. Na taj način građani će imati priliku da upoznaju sud iz drugačije perspektive i kroz dijalog sa predstavnicima pravosuđa reše brojne dileme koje imaju kao realni ili potencijalni učesnici u sudskom postupku - navode organizatori.


Marija Janjušević: Nekome u Srbiji smeta što ja u Moskvi govorim o Kosmetu\nNaroda poslanica, Marija Janjušević učestvovala je u Moskvi na Internacionalnom forumu pod nazivom „Razvoj parlamentarizma“, zajedno sa Draganom Trifković i Slavišom Ristićem.\nJanjuševićeva je po povratku iz Rusije istakla da je čula da je u trenutku dok je ona u Rusiji držala govor o potrebi zaštite Kosova i Metohije, u Skupštini u Srbiji vođena polemika u kojoj su predstavnici vlasti izneli niz kleveta na njen račun. Ona ističe da veruje da je razlog tim napadima upravo njen boravak u Moskvi i sve bolji kontakti Dveri sa političkim akterima u Rusiji.\nNarodna poslanica Dveri je na forumu u Moskvi održala govor koji vam prenosimo u celosti:\n„Dragi narodni poslanici, poštovani domaćini (organizatori), dame i gospodo,\nZahvaljujem se na pruženoj mogućnosti da uzmem učešće na ovako važnom i odlično organizovanom skupu, koji dobija na važnosti još više, ako sagledamo trenutnu političko-bezbednosnu sliku sveta.\nDolazim iz Srbije i dozvolite mi da izrazim veliku zahvalnost svim kolegama narodnim poslanicima iz zemalja koje nisu priznale Kosovo kao nezavisnu državu, prvenstveno klegama iz Rusije.\nSada je 15% teritorije Srbije pod okupacijom NATO. NATO je 1999. bombardovao S.R. Jugoslaviju bez odobrenja Saveta bezbednosti UN, kršeći sva ljudska prava i običaje rata, a koji je okončan vojno-tehničkim Kumanovskim sporazumom, Rezolucijom 1244 u Savetu bezbednosti, koja garantuje teritorijalnu celovitost našoj zemlji, i spominje samo “suštinsku autonomiju” za kosovske Albance.\nKrovnog sporazuma za rat iz 1999.-e po međunarodnom pravu nije bilo dosad, ali smo sada došli nakon skoro dve decenije, “kuvanja srpske žabe” da se Srbiji nudi potpisivanje takozvanog pravno-obavezujućeg sporazuma sa lažnom državom Kosovo, i to u prisustvu ovlašćenih pregovarača iz Evropske Unije.\nVrlo štetan po srpske državne interese je Briselski sporazum iz aprila 2013. godine, koji je potpisao sadašnji režim, ali bi on mogao biti poništen sa promenom vlasti u Beogradu i nije dovoljan da bi se Kosovo amputiralo od Srbije i zato sada dolazimo na ključni teren međunarodnog humanitarnog prava, gde se insistira na dobrovoljnom odricanju od teritorije Kosova i Metohije, preko legitimno izabrane vlasti u R. Srbiji i zato im je zarad ratnog prava, potrebno praktično poništenje Rezolucije 1244, preko pravno-obavezujućeg sporazuma, koji se ne bi mogao revidirati nikakvim kasnijim promenama vlasti u Beogradu i vrlo bi bilo teško poništiti ga.\nPosebno je sporno to što kosovski Albanci, već imaju matičnu državu Albaniju, a pravo samoopredeljenja ne postoji za nacionalne manjine, što oni jesu. Narod je nosilac suverenosti – i srpski narod neće priznati ono što Aleksandar Vučić hoće da potpiše, a taj pravno-obavezujući sporazum je zapravo mirovni ugovor, kojim će priznati amputaciju pokrajine kao posledicu rata.\nMirovni ugovori imaju apsolutnu supremaciju u pravnom poretku, kako na unutrašnjem tako, i posebno, na međunarodnom planu. Takav potpis niko i nikad više neće moći da povuče, zbog legalnosti postupka, ostalih strana u pregovorima, jer – mirovni ugovori se ne ratifikuju u parlamentima, zbog ovlašćenja koje EU ima od Generalne skupštine UN (pa tako i Saveta bezbednosti) da u pregovorima bude zvanični pregovarač i garant dogovorenog i potpisanog.\nDa bi bilo mira, treba reafirmisati međunarodno pravo i sporove rešavati diplomatijom uz podjednaki tretman svih učesnika u međunarodnim odnosima, koji imaju subjektivitet.\nZa kraj. Nada srpskog naroda jeste u tome da će kao stalne članice Saveta bezbednosti UN, i Ruska federacija i Narodna Republika Kina, kao i dosad, biti na strani međunarodnog prava, a to je u interesu mira svih na Balkanu.\nParlamentarna saradnja Srbije i Rusije traje 170 godina. Imamo zajedničku kulturu, istu religiju i zajedničke napore koje ulažemo za očuvanje mira u svetu.“\nGodišnjica ubistva Momira Stokuće\nNa današnji dan pre 18 godina u Prištini je ubijen Momir Stokuća\nSNF: Pitanja za listu Srpska i premijera Vučića\nSrpska lista: EULEKS i KFOR da deluju u skladu sa svojim mandatom\nPovodom poslednjeg skrnavljenja hrama Hrista Spasa, Slavko Simić traži hitan sastanak sa gradonačelnikom Prištine. UNS: Poništiti odluku o izboru direktora RTK2\nObjavljeno 8. juna 2018. 8. juna 2018. by Ivan MiljkovićU kategoriji Saopštenja\n23. maja 2019., 02:46\nSrpska lista: Izborna pobeda, pobeda sprskog jedinstva i debakl propagatora srpskog razdora\nMediji brzo reagovali na fotografiju navodnog silovanja\nSPUTNJIK: Albanci bi da uz pomoć Amerike i dalje komadaju Srbiju


Kragujevac - Pritužbe građana ombudsmanu u Kragujevcu na rad izvršitelja i suda - Vesti iz Kragujevca i Šumadije - Pressek.rs\nPritužbe građana ombudsmanu u Kragujevcu na rad izvršitelja i suda\nKragujevac Sreda, 7. april 2021.\nLokalni ombudsman u Kragujevcu primio je u 2020. godini 85 pritužbi na rad javnih izvršitelja, a 38 se odnosilo na rad suda, što je, kako je navedeno, „van njegove nadležnosti”.\nOd ukupno 517 građana koji su se žalili ombudsmanu, čak 217 se obratilo zbog problema sa institucijama „za koje nije nadležan“.\nTakve pritužbe su se odnosile i na Republički fond za penzijsko i invalidsko osiguranje, „Elektrošumadiju”, Udruženje za zaštitu potrošača, zaštitu prava pacijenata, MUP, Agenciju za restituciju i druge.\nIz Kragujevca je ombudsmanu Srbije prosleđeno 11 pritužbi za koje nije nadležan lokalni ombudsman, dok su u ostalim predmetima, građani pravnim savetima upućivani na odgovarajuće postupke ili im je objašnjeno da za to nema osnova i da nije bilo povrede njihovih prava.\nU izveštaju lokalnog ombudsmana za 2020. godinu ocenjeno je da je „nastavljen trend rasta pritužbi na rad javnih izvršitelja i sudova”.\nPritužbe na rad sudova odnosile su se najviše na povredu prava na suđenje u razumnom roku.\nŽalbe na rad javnih izvršitelja bile su uglavnom vezane za probleme sa dostavljanjem, sumnje u datum evidentiranja predaje predloga za izvršenje i višestruko uvećane troškove za rad izvršitelja po izuzetnoj visokoj tarifi.\nNajveći broj pritužbi odnosi se na probleme dužnika u postupku prinudne naplate potraživanja Javno stambenog preduzeća „Kragujevac”.\nNa osnovu diskusije i ocene stanja u oblasti izvršenja u komunalnim predmetima u gradu Kragujevcu, dato je nekoliko preporuka.\nPotrebno je, kako je navedeno, da grad Kragujevac posveti veću pažnju pitanjima funkcionisanja javno komunalnih preduzeća čiji je osnivač i nad čijim radom vrši nadzor, kao i da obezbedi bolji nivo informisanja građana o pravima i obavezama u komunalnim uslugama i mogućnostima za sprečavanje prinudne naplate.\nOcenjeno je da treba ispitati mogućnosti za beneficirane uslove za pružanje komunalnih usluga pojedinim socijalno ugroženim kategorijama stanovništva na području grada Kragujevca.\nJavna komunalna preduzeća sa područja grada Kragujevca treba da pruže bolje korisničko iskustvo, naročito pristupačnije kanale informisanja za građane, pored postojećih šaltera.\n· Sreda, 7. april 2021. Još 100 Kragujevčana pozitivno na korona virus\n· Sreda, 7. april 2021. Dres Dušana Tadića na aukciji za lečenje dečaka Gavrila


Pokrajinski ombudsman posetio nacionalne savete češke i rumunske nacionalne manjine\nZamenik za zaštitu prava nacionalnih manjina Janoš Oros u četvrtak, 11. aprila, sa saradnicima posetio je nacionalne savete češke i rumunske nacionalne manjine.\nImajući u vidu nadležnosti institucije Pokrajinskog zaštitnika građana - ombudsmana iz oblasti zaštite prava nacionalnih manjina, Pokrajinski ombudsman započeo je obilazak nacionalnih saveta nacionalnih manjina čija se sedišta nalaze na teritoriji AP Vojvodine. Budući da su krajem prethodne godine održani izbori za članove nacionalnih saveta nacionalnih manjina, posete se organizuju radi upoznavanja Pokrajinskog ombudsmana sa članovima novih saziva nacionalnih saveta, te uspostavljanja/nastavka saradnje.\nZamenik za prava nacionalnih manjina najpre se, u Beloj Crkvi, sastao sa predsednicom nacionalnog saveta češke nacionalne manjine Ljiljanom Stehlik i potpredsednikom Štefanom Klepačekom. Na sastanku se razgovaralo o radu saveta, aktuelnim izazovima, poput nedovoljne zainteresovanosti mladih da se uključe u rad saveta, kao i načinima na koje bi Pokrajinski ombudsman mogao da doprinese njihovom rešavanju. I ovom prilikom ustanovljeno je da Nacionalni savet češke nacionalne manjine spada u dobro organizovane savete kada je reč o učešću žena u radu pomenutog saveta.\nZatim su, u Nacionalnom savetu rumunske nacionalne manjine u Vršcu, Pokrajinskog ombudsmana primili Dorel Čebzan, predsednik Odbora za službenu upotrebu jezika, i Tiberiu Ćortan, sekretar. Oni su predočili probleme sa kojima se susreće rumunska nacionalna manjina u AP Vojvodini, kao što je potencijalno gašenje OŠ „Sava Maksimović“ u Mramorku, u kojoj se nastava izvodi i na rumunskom jeziku. Predstavnici nacionalnog saveta rumunske nacionalne manjine istakli su da su prava nacionalnih manjina, i pored određenih izazova, na zadovoljavajućem nivou.\nPrilikom poseta, posebna pažnja posvećena je učešću žena u radu nacionalnih saveta, te su ovom prilikom obavljeni intervjui sa predstavnicom i predstavnikom pomenutih nacionalnih saveta, koji će biti uključeni u istraživanje o položaju žena u nacionalnim savetima koje sprovodi Pokrajinski zaštitnik građana – ombudsman.